cyanic-selkie/wikianc huggingface dataset:
二簡字
略
造以茲法之一簡字有：声－聲，电－電，么－麽，术－術，复－複、復，医－醫，扫－掃，飞－飛.
替
存其輪廓，替一部以符號：
造以茲法之一簡字有：贝－貝，难－難，鸡－雞，汉－漢，欢－歡，仅－僅，邓－鄧，郑－鄭，赵－趙.
降卋神通
《降卋神通》，美國動畫也. 故事乃中華風幻設之世. 述主役安，及其友，救彼世，以勝烈火國之王.
皮耶居禮
皮耶居禮，世稱居禮先生，一八五九年五月十五日生於法國巴黎，為物理學家.
皮耶求學於巴黎大學，後任其物理學教授. 初，以發見壓電效應成名. 復與其妻瑪麗居禮戮力探究放射元素，終得鐳，以是更為知名.
蓋於一八九六年，貝克勒爾始知鈾之放射衰變. 復知其源瀝青鈾礦，放射之勢尤甚. 用是算知，其中必雜有他物，亟於放射，尤勝於鈾.
一九零六年四月十九日，在巴黎為馬車所輾，重傷卒，年四十六.
湖西市
湖西市屬日本靜岡縣.
沿革
昭和四十七年，濱名郡湖西町爲湖西市.
平成廿二年，倂濱名郡湖居町. 而濱名郡廢.
它典
分類:中部地方區劃
氦合氫離子
氦合氫離子，屬陽離子，化學式為HeH+. 合氦、氫原子各一，而電子去一. 異核離子，其惟至輕. 一九二五年，始製於實驗室. 蓋處以氣相，化合質子與氦原子各一而成. 塊然獨處，自可安穩. 遇有他物，反應尤烈，其強甲於諸酸. 一九七零年代，有云其生於星際，非必人造. 及二零一九年，終證此說.
據
分類:酸
延陵季子
弱而才，兄弟皆愛之， 王壽夢欲立之，固辭，乃立大子諸樊. 王諸樊既除喪，讓位季札，謝曰：「曹宣公之卒也，諸侯與曹人不義曹君，將立子臧，子臧去之，以成曹君，君子曰：『能守節矣. 』君義嗣，誰敢干君？有國，非吾節也. 札雖不才，願附子臧之義. 」吳人固立之，乃棄室而耕，遂捨之.
十三年王諸樊卒，命立弟餘祭，欲傳以次，必致國於季札也. 封於延陵，故號延陵季子.
王餘祭四年，使季子聘於魯，請觀周樂，乃論《詩》. 去魯，使於齊，說晏平仲曰：「子速納邑與政. 無邑無政，乃免於難. 齊邦之政將有所歸，未得所歸，難未息也. 」聽之，是以免欒高之難. 去齊，使於鄭，見子產，如舊交，曰：「鄭之執政侈，難將至，政必及子. 子為政，慎以禮. 不然，鄭邦將敗. 」 去鄭而適衛，曰：「衛多君子，未有患也. 」
自衛如晉，將宿戚，聞孫文子鼓鐘作樂， 曰：「異哉！吾聞之：辯而不德，必加於戮. 夫子獲罪於君以在此，懼猶不足，而又可以樂乎？ 夫子之在此，猶燕之巢於幕也. 君在殯而可以樂乎？」 遂去戚. 文子聞而改之，終身不聽琴瑟.
適晉，說趙文子、韓宣子、魏獻子，曰：「晉國之政卒歸於三家之後矣. 」 將去，謂叔向曰：「吾子勉之！君侈而多良，大夫皆富，政將在三家. 吾子直，必思自免於難. 」
初，自吳使魯，北過徐. 徐君好季子劍，口弗敢言. 季子心知之，為使上國，未獻. 及還，徐君已卒，乃解其劍，繫徐君塚樹而去. 從者曰：「徐君已死，尚誰予乎？」季子曰：「始吾心已許之，豈以死倍吾心哉？」
十七年王餘祭卒，弟餘眜立. 四年卒，欲立季子，季子讓，逃去. 吳人乃立王餘眜子僚. 王諸樊子光，以季子終不受國，己當立，乃陰納賢士，欲襲王僚，客伍員，得專諸. 八年，公子光伐滅州來，王僚以封季子. 十三年，伐楚，使季子於晉，觀諸侯之變. 楚絕吳兵後，光乃以專諸弒王僚自立，是為王闔閭. 季子至，曰：「苟先君無廢祀，民人無廢主，社稷有奉，乃吾君也，吾敢誰怨乎？哀死事生，以待天命. 非我生亂，立者從之，先人之道也. 」 乃覆命，哭王僚墓. 復本位而待王闔閭命.
玉莖
玉莖 ，或曰、、、、，男之一體也.
五常
《素女經》云：玉莖實有五常之道，深居隱處，執節自守，內懷至德，施行無己. 夫玉莖意欲施與者，仁也；中有空者，義也；端有節者，禮也；意欲即起，不欲即止者，信也；臨事低仰者，智也. 是故真人因五常而節之，仁雖欲施予，精苦不固. 義守其空者，明當禁，使無得多. 實既禁之道矣，又當施予，故禮為之節矣. 執誠持之，信既著矣，即當知交接之道. 故能從五常，身乃壽也.
引據
分類:胴體
溲
溲 ，亦作潚、𣸈、𦦼、餿，飲入於胃，游溢精氣，上輸於脾；脾氣散精，上歸於肺；通調水道，下輸膀胱. 水道者，闌門也. 主分泌水穀，糟粕入於大腸，水汁滲入膀胱. 膀胱者，州都之官，津液之府，氣化則能出矣.
康熙字典
【廣韻】疎有切【集韻】【韻會】【正韻】所九切，𠀤音醙. 【玉篇】與𣸈同，浸沃也.
又水調粉麵也. 【禮·內則】爲稻粉糔溲之，以爲酏.
又【集韻】【韻會】【正韻】𠀤疎鳩切，音搜. 與叟同. 叟叟，淅米聲.
又與醙同. 【儀禮·士虞禮】明齊溲酒. 【註】明齊，新水也. 言以新水溲釀此酒也.
又溺謂之溲. 【後漢·張湛傳】遣矢溲便.
又泡溲，盛多貌. 【王褒·洞簫賦】泡溲汎𣶏.
又水名，在南陽. 【水經注】溲水，出湖陽北山.
又【集韻】蘇遭切，音騷. 亦便也.
說文解字
(𣸈) 𣵽汏也. 𣵽汏，各本作浸沃. 今依國語補音宋刊本訂. 沃汏者，澆沃而汏酒之，若今人言𣸈麪是也. 士虞禮：明齊溲酒. 注：明齊，新水也. 言以新水溲釀此酒也. 此溲卽沃汏之義. 从水叜聲. 疏有切. 三部.
引據
分類:生物
帕覺柯
帕覺柯,西班牙語:José Emilio Pacheco Berny，墨西哥城人，墨西哥、拉丁阿美利加洲文人也. 工詩，兼擅小說、論文、譯文. 為墨西哥國立自治大學教授，復授課於美利堅、加拿大、不列顛. 譽播於外. 其作詩也，好以獸喻事，或取他人嘉句，細琢磨之，重譯以成己作. 日本有譯漢詩者，美利堅詩人艾茲拉·龐德重譯之，帕氏再譯以西班牙語，謂之意似（Approximation）. 一九三九年六月三十，帕氏誕. 一九六三年，首作《夜之元素》付梓. 有詩集、小說多部行於世. 尤以《欲戰》為人所道，攝為電影. 二零零九年，受西班牙塞万提斯獎. 二零一四年一月二十五日，帕氏聞其友卒，哀毀至甚，乃不寐，夜撰悼亡詩，翌日過勞而卒，年七十四.
御前崎市
御前崎市屬日本靜岡縣.
沿革
平成十六年，榛原郡御前崎町、小笠郡濱岡町合而爲.
它典
分類:中部地方區劃
王衍
王衍字夷甫，晉琅邪臨沂人，王戎之從弟也. 總角嘗造山濤，濤嗟歎良久，既去，目而送之曰：「何物老嫗，生甯馨兒！然誤天下蒼生者，未必非此人也. 」衍年十四，時在洛陽，造僕射羊祜，申陳事狀，辭甚清辯. 祜名德貴重，而衍幼年無屈下之色，眾咸異之. 楊駿欲以女妻焉，衍恥之，遂陽狂自免. 武帝聞其名，問戎曰：「夷甫當世誰比？」戎曰：「未見其比，當從古人中求之. 」
泰始八年，詔舉奇才可以安邊者，衍初好論從橫之術，故尚書盧欽舉為遼東太守. 不就，於是口不論世事，唯雅詠玄虛而已. 嘗因宴集，為族人所怒，舉樏擲其面. 衍初無言，引王導共載而去. 然心不能平，在車中攬鏡自照，謂導曰：「爾看吾目光乃在牛背上矣. 」父卒于北平，送故甚厚，為親識之所借貸，因以舍之. 數年之間，家資罄盡，出就洛城西田園而居焉. 後為太子舍人，還尚書郎. 出補元城令，終日清談，而縣務亦理. 入為中庶子、黃門侍郎.
魏正始中，何晏、王弼等祖述《老子》《莊子》，立論以為：「天地萬物皆以無為本. 無也者，開物成務，無往不存者也. 陰陽恃以化生，萬物恃以成形，賢者恃以成德，不肖恃以免身. 故無之為用，無爵而貴矣. 」衍甚重之. 惟裴頠以為非，著論以譏之，而衍處之自若. 衍既有盛才美貌，明悟若神，常自比子貢. 兼聲名藉甚，傾動當世. 妙善玄言，唯談《老》《莊》為事. 每捉玉柄麈尾，與手同色. 義理有所不安，隨即改更，世號「口中雌黃」. 朝野翕然，謂之「一世龍門」矣. 累居顯職，後進之士，莫不景慕放效. 選舉登朝，皆以為稱首. 矜高浮誕，遂成風俗焉. 衍嘗喪幼子，山簡吊之. 衍悲不自勝，簡曰：「孩抱中物，何至於此！」衍曰：「聖人忘情，最下不及於情. 然則情之所鐘，正在我輩. 」簡服其言，更為之慟.
衍妻郭氏，賈后之親，藉中宮之勢，剛愎貪戾，聚斂無厭，好干預人事，衍患之而不能禁. 時有鄉人幽州刺史李陽，京師遊俠也，郭氏素憚也. 衍謂郭曰：「非但我言卿不可，李陽亦謂不可. 」郭氏為之小損. 衍疾郭之貪鄙，故口未嘗言錢. 郭欲試之，令婢以錢繞床，使不得行. 衍晨起見錢，謂婢曰：「舉阿堵物卻！」其措意如此.
後曆北軍中候、中領軍、尚書令. 女為湣懷太子妃，太子為賈后所誣，衍懼禍，自表離婚. 賈后既廢，有司奏衍，曰：「衍與司徒梁王肜書，寫呈皇太子手與妃及衍書，陳見誣見狀. 肜等伏讀，辭旨懇惻. 衍備位大臣，應以議責也. 太子被誣得罪，衍不能守死善道，即求離婚. 得太子手書，隱蔽不出. 志在苟免，無忠蹇之操. 宜加顯責，以厲臣節. 可禁錮終身. 」從之.
衍素輕趙王倫之為人，及倫篡位，衍陽狂斫婢以自免. 及倫誅，拜河南尹，轉尚書，又為中書令. 時齊王乂有匡復之功，而專權自恣，公卿皆為之拜，衍獨長揖焉. 以病去官. 成都王穎以衍為中軍師，累遷尚書僕射，領吏部，後拜尚書令、司空、司徒. 衍雖居宰輔之重，不以經國為念，而思自全之計. 說東海王越曰：「中國已亂，當賴方伯，宜得文武兼資以任之. 」乃以弟澄為荊州，族弟敦為青州. 因謂澄、敦曰：「荊州有江、漢之固，青州有負海之險，卿二人在外，而吾留此，足以為三窟矣. 」識者鄙之.
及石勒、王彌寇京師，以衍都督征討諸軍事、持節、假黃鉞以距之. 衍使前將軍曹武、左衛將軍王景等擊賊，退之，獲其輜重. 遷太尉，尚書令如故. 封武陵侯，辭封不受. 時洛陽危逼，多欲遷都以避其難，而衍獨賣車牛以安眾心. 越之討苟晞也，衍以太尉為太傅軍司. 及越薨，眾共推為元帥. 衍以賊寇鋒起，懼不敢當. 辭曰：「吾少無宦情，隨牒推移，遂至於此. 今日之事，安可以非才處之. 」
俄而舉軍為石勒所破，勒呼王公，與之相見，問衍以晉故. 衍為陳禍敗之由，雲計不在己. 勒甚悅之，與語移日. 衍自說少不豫事，欲求自免，因勸勒稱尊號. 勒怒曰：「君名蓋四海，身居重任，少壯登朝，至於白首，何得言不豫世事邪！破壞天下，正是君罪. 」使左右扶出. 謂其党孔萇曰：「吾行天下多矣，未嘗見如此人，當可活不？」萇曰：「彼晉之三公，必不為我盡力，又何足貴乎！」勒曰：「要不可加以鋒刃也. 」使人夜排牆填殺之. 衍將死，顧而言曰：「嗚呼！吾曹雖不如古人，向若不祖尚浮虛，戮力以匡天下，猶可不至今日. 」時年五十六.
分類:晉列傳
鋱
鋱，化學元素也，符號為Tb，原子序六十五. 屬鑭系元素、稀土金屬. 色澤銀白，可展、可延；柔軟，以至小刀可割. 亟合於水，並生氫氣. 自然之中，不以獨存，而見諸眾礦，若矽鈰石、矽鈹釔礦、獨居石、磷釔礦、黑稀金礦.
一八四三年，瑞典化學家莫桑德始知其存，時仍為化合物，雜於氧化釔中. 迄離子交換法問世，方提純之.
當世，有雜鋱於氟化鈣、鎢酸鈣、鉬酸鍶中，以成固態電子器件；或作晶體穩定劑，用諸高溫燃料電池. 在磁致伸縮合金中，亦雜有鉽，用諸致動器、海軍聲納、傳感器.
趙嘏
趙嘏，字承祐，山陽人. 會昌四年鄭言榜進士. 大中中，仕為渭南尉. 一時名士大夫極稱道之. 卑宦頗不如意. 宣宗雅知其名，因問宰相：『趙嘏詩人，曾為好官否可取其詩進來！』讀其卷首題秦詩云：『徒知六國隨斤斧，莫有群儒定是非. 』上不悅，事寢. 嘏嘗早秋賦詩曰：『殘星數點雁橫塞，長笛一聲人倚樓. 』杜牧之呼為『趙倚樓』，賞嘆之也. 又初有詩，落句云：『早晚粗酬身事了，水邊歸去一閑人. 』仕途屹兀，幾如其讖. 嘏豪邁爽達，多陪接卿相，出入館閤，如親屬. 然能以書生令遠近知重，所謂『一日名動京師，三日傳滿天下』，有自來矣. 命沾仙尉，追蹤梅市，亦不惡耳. 先嘏家浙西，有美姬溺愛，及計偕，留侍母. 會中元遊鶴林寺，浙帥窺見悅之，奪歸. 明年嘏及第，自傷賦詩曰：『寂寞堂前日又曛，陽臺去作不歸雲. 當時聞說沙咤利，今日青娥屬使君. 』帥聞之，殊慘慘，遣介送姬入長安. 時嘏方出關，途次橫水驛，於馬上相遇，姬因抱嘏痛哭；信宿而卒，遂葬於橫水之陽. 嘏思慕不已，臨終日有所見，時方四十餘. 今有《渭南集》及《編年詩》二卷. 悉取十三代史事跡，自始生至百歲，歲賦一首、二首，總得一百一十章. 今並行於世.
藤原基經
故日本國贈正一位越前昭宣公藤原基經. 世稱堀河之大臣. 平安時人也. 中納言長良第三子. 母贈正一位大夫人乙春也. 乙春之妹即光孝帝之母. 是故基經幼時，與帝最親. 仁和三年十一月二十一日. 拜關白. 二十六日，拜阿衡. 遂起阿衡之事. 四年六月二日，復關白. 寬平三年，年五十六，薨. 在公卿之位二十七年，大臣之位二十年. 謚曰昭宣. 有子四人. 時平、仲平、兼平、忠平. 時人以時平、仲平、忠平為列三公，號之三平. 女穩子，尚醍醐帝為中宮. 復為朱雀、村上帝之外祖.
編訂名詞館
編訂名詞館，清季政署，隸學部. 西學東漸，譯名紛綸，東語尤多. 新學制興，張之洞拜學部尚書，惡日本名，擬釐辨名物，楷定語典，未果，尋病終. 宣統元年九月，學部設名詞館，以嚴復為總纂. 復固名譯也，斯館之務，亦正名衛道，非徒譯而已. 至革命軍興，國移館廢，成雅言三萬有奇，然新語既張，是以不傳，今存萬六千有奇.
館名
「編訂名詞館」，初名「正辭館」；《嚴復日記》作「正名館」、「名辭館」；《清史稿·職官六·新官制》作「編訂名詞館」，其《文苑三·嚴復傳》作「學部名詞館」，《忠義十·王國維傳》作「編譯名詞館」；館出鉛印名詞表書眉作「學部編訂名詞館」.
緣起
縮圖|傳教士譯語 縮圖|《物理學語彙》 明季海通，耶穌會人東渡，傳教宗，布學術，譯典籍. 有利瑪竇者，作《乾坤體義》，推西學漸華之始. 復次，徐光啟譯《幾何原本》，李之藻翻《名理學》，艾儒略傳《職方外紀》，皆當時之名品. 然文教不同流，言語不同宗，必作新名詞，若天主、地球、直線、射線，迤及今日，可不備言. 康乾中，雖禁教，而交通猶不絕如線.
麥齒
麥齒 ，女陰之一部位也.
盧綸
盧綸，字允言. 河中蒲人，本范陽人也. 天寶末、大曆初，屢舉進士不第. 為宰相王縉、元載所識，授閿鄉尉，遷集賢院學士、秘書省校書郎，出為陜府戶曹參軍、河南密縣令. 建中元年，知昭應縣. 四年，陷於朱泚之亂. 五年，闢為渾瑊元帥府判官. 隨瑊鎮河中. 授檢校戶部郎中. 貞元中，上殿和御製詩. 未幾卒. 綸工五言詩，大曆中，與吉中孚、韓翃、錢起、司空曙、苗發、崔峒、耿湋、夏侯審、李端十人號為大曆十才子. 綸列第一. 有詩集十捲，佚. 《全唐詩》存其詩五卷.
編訂名詞館
緣起
道光開埠，新教徒來華甚殷，亦傳學術. 馬禮遜、麥斯都等造英華字典，兼介中西文法. 華官林則徐、魏源編《四洲誌》、《海國圖誌》，謀開眼世界. 嗣同光新政，同文館及製造局翻譯館立，遣宣教士偕國儒合譯西書. 一時，傅蘭雅、偉烈亞力之格致，丁偉良之《萬國公法》，李善蘭《幾何原本續》，徐壽《植物學》及《化學鑒原》飆出. 然各譯支離，名相歧惑，索解於此者，不可轉喻於彼. 來華教士，乃集益智書會於上海，修《金石中西名目表》及《汽機中西名目表》，十年之間，又成《協定化學名目》與《術語辭匯》，蘄合一式焉. 然非官出，所行不遠.
洎甲午之敗，華人爭法日本，遊學、譯東籍以還者甚眾. 而戊戌以來，士大夫主更張者，悟道器之不可偏侍，始有嚴復譯《天演論》、《群學肄言》，為西學第一流之人物；林紓譯《巴黎茶花女遺事》、《迦茵小傳》，肇輓近新文學之始基. 爾時，東學勢囂，粹語難得. 而嚴譯、東譯之爭，最暮世一大公案也. 其譯語紛淆，自不待言，而東名稗販，更失雅馴，時儒恒怨之. 光緒二十八年，京師大學堂設文典處，審音辨字，作凡例，列定表，編英、法、俄、德、日五語字典，欲釐定混一，然終無濟.
嚴復嘗掌京師大學堂，立譯學館章程，諭使「品匯中外音名，會同中外詞意，集思廣益，勒成專書」. 後致曹典球書，有「大抵翻譯之事，從原文本書下手者，已隔一塵，若數轉為譯，則源遠益分」語. 名辭館務，實其賡續.
建館
經旨允准，正名館立，屬圖書局. 即添派分纂，督率編輯，擬一切名詞奏定頒行之後，教科及參考各書，所歧異者，一律遵改. 分纂諸員，雖學問出身不同，而閩人最多，頗知水師、蹈風氣、能外語，故嚴氏意其得手，莫或濫竽.
分纂員名單：常福元、劉大猷、王國維、王用舟、曾宗鞏、高近宸、王世澄、林志琇、魏易、葉可梁、董鴻禕、項驤、許世芳、瞿宣治、周良熙、林瑞田、徐建章、劉景標、顏惠慶、宋發祥、孫筠.
嚴氏治館凡二歲，在學部街考棚以內，日六句鐘，薪二百兩. 有留學生伍光建者，嘗學於復，復欲調充之總纂，然光建困乏，再思未允.
館人薪資：總纂嚴復二百兩. 分纂常福元五十兩、劉大猷三十兩、王國維三十兩、王用舟三十兩、曾宗鞏一百兩、高近宸五十兩、王世澂百四十兩、林志琇六十兩、魏易二十兩.
龍陽
龍陽 或曰男風，意兩男相悅也. 戰國時龍陽君寵幸於魏王，得為王拂枕席，泣魚而固寵，故以其名狀兩男相悅之情矣，謂「龍陽之好」.
編訂名詞館
建館
其制：總纂一員、副纂一員、分纂五六員、匯輯一員、司務一員. 取定名詞，更分翻音、譯義兩科. 方略，則張之洞所既定.
龍陽
引據
分類:男色
編訂名詞館
編譯
縮圖|《植物學名詞中英對照表》影一 縮圖|《植物學名詞中英對照表》影二 縮圖|《植物學名詞中英對照表》影三 考《植物學名詞表》稿本，封有編纂、分校、覆校、總校四欄. 編纂魏易，總校嚴復，分校、覆校皆空. 魏易者，餘杭人氏，通英文，與林紓合譯《黑奴籲天錄》. 其論謂「中國所素有者，悉從其舊，餘則或為中國舊譯之名，或為日本所譯之名」，與嚴復同氣. 然魏氏非植物家，所參《本草》、《廣東新語》外，取日本之《本草辭典》、《植物名匯》、《理科辭典》，英人登而司氏《華英文康熙字典》等對校之耳.
表內右起，分欄三，曰定名、西文原名、簡明注釋. 定名，部定譯也；西文原名，乃英文字；簡明注釋，述所據之文料及其植物之科屬. 正文皆魏易黑筆所撰，而嚴復以硃筆為批. 語或雋永，改傅楮條. 所批駁，或用意、或重名、或體例、或遣字、或類歸、或語義. 二人隨訂隨校，斟酌考據，問對推正. 例如左：
嚴批凡例，有「此編每以中國一名，當西國之數名，致滿紙重復，殊非潔凈體裁，鄙意宜行復勘. 其一名者，悉列于下第二格中方合；又西國一物而中國數名者，亦應刊諸第一格中，為或體，庶與他科編法一律」，又謂「往往以西文原名有二字，則據之分見兩部，如African lilac，既見於A部，其後復見於L部」不妥，須重校之. 此咎其體例者也. 或指正魏氏之失，如凡例原作「編中植物俗名，採自俄人披雷氏所著之《鉛槧匯存》」者，嚴復改為「係採用法人帛黎氏所匯集者，見《鉛槧匯存》」. 此正其源流之失者也.
嚴復立名，務求雅馴，故每於漢英名物之對轉、古今辭義之引申，慎加考辨，詳為注說. 有羴別名入定名者，必否惡之. 凡所批論，輒付魏易，易按學理、語源，作答覆之，往來二三，交推為是. 是則魏氏註「已刪後」、「已照改」、「是極」等字，為之修訂. 或難為推正，乃備註闕疑，言所窘迫，恭待來者. 所質疑、商榷，見例如次：
魏譯「rose apple」、「malabar plum」皆曰「蒲桃」，嚴批「蒲桃見史漢，乃葡萄原字，不知與rose apple是同物否？應細考. 」又「蒲桃名見史漢，的係古葡萄字. 詩文中往往尚作古名，今用以名plum李屬，雖有所本，尚恐未安. 」魏氏不然，應之曰「蒲桃與蒲萄恐非同物，易謹注. 」今「蒲桃」為「rose apple」之定名矣，而嚴意要在避俗，免淆專名，猶倡「菰」之作「稆稻」、「罌粟」作「鶯粟」、「雞屎籘」改「雞矢籘」云. 或明指誤字，如「胡臭橙」之英文「seville」，魏氏謬之為「serville」，則批曰「seville記是斯巴尼地名，其地產橙，遂以名之. 若serville一名，恐必誤字，祈考訂. 」又如「牛脂芳」改「牛脂肪」、「烏臼」改「烏桕」，所在多有. 或闕疑焉，如魏譯「rape」為「菘」，嚴批「菘，即今常見之白菜」，又云「rape與turnip同用，似係一種食根之菜」，然卒未定名. 「rape」今譯「油菜」.
嚴復亦非植物學者，所據《說文》、《爾雅》舊說或與西學不合，又復失察，舛錯不免，見例如次：
會國語風潮，立京音為國音，館譯從之，修《外國地名對照表》，例言「中國各省土音繁異，故同一名往往粵閩人所轉與吳楚所轉者大異絕殊，尤難劃一，本編所定概從京音. 」外此，「地名轉音，至多不得過五字」、用字避歧、名從主人. 克什米爾，存古稱「罽賓」；五大洋，分譯東西南北中諸「溟」；「布諾賽爾」，今所謂布宜諾斯艾利斯也. 至於相傳已久，雖不甚相合，不復更動，有過、不雅則改.
終局
縮圖|《外國地名對照表》例言 縮圖|《官話》所收部定詞，標有「⿱部定」字樣 辛亥鼎革，學部改教育部，名詞館廢. 檢部定詞稿，得五十六冊，五十一科：兼算術、代數、形學、三角函數、辨學、心理學、倫理學、計學、民法、國際法、憲法、歷史、動物學、植物學、有機及無機化學、動物生理學、人體生理學、植物生理學、地質學、物理學（力學、光學、聲學、電學、磁學、熱學）、衛生學、醫學等，三萬許詞.
遂函送北庠，交學長、教員詳議，冀整齊劃一. 明年，全國教育會聯合會倡劃一名詞案，北庠併案辦理. 蔡元培諭「查此項名詞表草稿，業經分別發交各科研究所，應請貴主任會同教員諸君，從事討論，無任盼禱」. 民國七年，章士釗入北大教席，見稿本. 後此，不知所蹤. 疑在檔案館，或台灣. 今唯鉛印、抄本之一部傳. 《植物學名詞表》手稿，鄭振鐸藏之，鈐「長樂鄭振鐸西諦藏書」印，今歸國家圖書館. 福建教育出版社編《嚴復全集》收之.
國圕藏鉛印本，計開：
清末，《普通新百科大辭典》雖稱一切學語，以學部鑒定為主，然不見實行，則部定之失其傳可知矣.
舉隅
姑舉常用之今語及其部定詞、舊官話 、英文對勘如次：
評騭
譯功不易，較然可知. 雖旬日躊躇，譯從古雅，而嫌譏不免，以時局飄搖，當朝無心也. 其興也勃焉，其亡也忽焉. 若《數學表》論「拋物線」名，曰「此線雖為拋物所必循之路，若即以拋物名之，則窒礙甚多. 例如parabola mirror一名，若譯作拋物鏡，或拋物線鏡，則不可通矣. 」遂改「畢弗」，畢弗，觱沸也，湧泉貌. 然據物理表中，「parabola mirror」仍作「拋物線鏡」，其未協有如此者.
民國七年，章士釗任北大教授，覽名詞表，謂嚴氏「草率敷衍，亦彌可驚. 計先生藉館覓食，未拋心力」. 民國三十二年，士釗作《邏輯指要》，駁名學、辨學之名，而謂「此數語吾從名詞館草稿得之，今不知藏何處」.
後人編《嚴復集》，謂非草率，特今無從見之耳. 何思源之言曰：「名詞館雖為先驅，而功效不顯. 特榮慶、嚴修辭館後，審譯之位彌輕，而撤館之談彌沸. 上下交惡，不可以流行於世也. 加之清廷之亡也忽，東名之傳也速，嚴譯從古，而和譯尚活，此衛道者所以入窠臼而不得出也. 雖其精嚴不相遜，而雅超民力，終不為國人取之」云. 杜良謂：「名詞館開學語統一之先河. 然譯名有病，病在墨守，其務求雅馴，不得民心. 何況夫編、校者之失協，而丁清廷之暴亡也. 國變，則其不傳可知矣」云. 黃興濤謂：「時革命風起，上無心譯政，此則非嚴復一人之博以忠，所可得而易者也」云.
沈國威者，論嚴譯有年，所作《嚴復譯詞研究》，歷數迻譯之法，謂日記「日日到館」，真公允之論. 其勵行也，苞嚴譯而去取之，一名三反，綴說明計千百言，且協助者，亦名流、先進，安從而得謂之「草率敷衍」耶？部定詞巍巍乎大哉.
註
分類:清紀事
新潟縣
新潟者，日本之縣也，處本州. 治在新潟市. 古越後國、佐渡國. 屬中部地方.
它典
分類:中部地方區劃
居魯士大帝
居魯士二世，一譯古列、塞魯士，世謂「居魯士大帝」，波斯皇帝，阿契美尼德開國之君.
紀
前五八五年生. 其出阿黑門尼德族，世為安善王；祖居魯士一世，乃帕爾蘇馬什之王；父岡比西斯一世. 先是，波斯人自中亞遷伊朗高原之西南，近波斯灣，遂擴其地. 後米底亦至伊朗. 米底人居於里海之南. 波斯人遂附於米底國也.
波斯日盛，為小亞細亞之呂底亞王克洛伊索斯所不安. 其合埃及、巴比倫與希臘之斯巴達，共圖居魯士也. 克洛伊索斯欲滅波斯. 前五四七年，呂底亞師入卡帕多西亞，伐波斯.
兩軍較於呂底亞之薩爾迪斯平原. 居魯士欲先取新巴比倫國，而復討小亞細亞. 然居魯士以新巴比倫國強，可暫攻，而後圖之，亦未晚也. 是故，居魯士以駱駝勝呂底亞之騎師. 克洛伊索斯入其都薩狄斯城，居魯士圍之. 呂底亞王使人求於四方，而援軍未至，薩狄斯城為波斯所破，克洛伊索斯亦虜之. 居魯士遂滅小亞細亞諸邦.
前五四六年，呂底亞既平，波斯分其地為二行省，薩狄斯城亦毀之. 為徵新巴比倫國，其後不為中亞諸部所侵，居魯士出東方，服伊朗高原之馬爾吉安那、巴克特里亞、霍勒吉姆、甘達哈爾與中亞之撒塔吉地亞、德蘭吉安那、索格地安那、阿勒亞、格德羅西亞薩克人部、阿拉霍西亞諸地.
前五三九年，居魯士伐新巴比倫國. 前五三八年十月廿九日，居魯士入巴比倫城，巴比倫遂亡.
居魯士後立其長子岡比西斯為太子. 前五三〇年，居魯士遠征中亞之馬薩革泰人. 初，頗為利，俘殺其女王托米麗司之子也. 馬薩革泰人怒，托米麗司誘波斯兵至馬薩革泰之腹，破之，並殺居魯士. 居魯士死，岡比西斯嗣，是為岡比西斯二世.
引據
分類:阿契美尼德本紀
荒勝文策
荒勝文策以明治二十三年生，昭和四十九年歿. 日本兵庫縣姫路市人. 長於高能物理學.
嘗遊於東京，畢其業於東京高等師範學校 ，後就京都帝國大學，而爲物理學博士.
戰後，聯合國軍最高司令官總司令部令拆迴旋加速器設乎京都大學荒勝實驗室者. 其後，中華民國政府欲得核子技術，遣教育部次長赴日，訪荒勝氏，望其助之，未竟.
荒勝氏嘗受教於愛因斯坦氏. 又與人同設甲南大學，任校長.
七三年，歿於神戶市，年八十三.
他典
分類:明治列傳 分類:兵庫縣列傳
武警第四團
武警第四團，乃中國人民武裝警察部隊機動師之一團，隸武警二師，駐浙江長興也. 其前身乃八路軍一二零師獨立第四支隊第一、二、三團，後改做步兵第四團耶.
抗日時
民國二十八年三月隨支隊改編做第一二零師獨立第一旅第一、二、三團，五月獨一旅第二、三團合為獨一旅第二團，八月第二團同第一團合為第一二零師獨立第一旅第二團，三十一年十一月從旅遷陝甘寧，三十四年七月隨旅入新立之晉綏野戰軍為獨立第一旅第二團也.
解放戰爭時
三十五年十一月隨旅入晉綏軍區一縱仍為獨一旅二團，三十六年二月隨縱隊入西北野戰兵團仍為一縱獨一旅二團，七月改曰西北野戰軍一縱獨一旅二團，三十八年二月元日改曰中國人民解放軍第一軍二師四團也.
國立後
一九八五年九月，第四團行步兵團之編制也.
一九九六年八月，改做中國人民武裝警察部隊第四團也.
論
該團出自冀中，經久戰之鍛煉，有强之力，乃師之主力也.
瓜地馬拉
瓜地馬拉，明稱哇的麻剌，在中美. 都瓜地馬拉，遂以爲國名. 西臨太平洋，東接加勒比海. 出東南，則宏都拉斯、薩爾瓦多. 出東北，有國名貝里斯. 方十萬餘平方公里. 口千五百四十六萬餘.
史
西元一千九百四十五年，民苦統領烏比科甚，遂蜂起於境，推阿雷瓦洛為統領，後傳至阿本斯，其人甚賢，欲抗花旗國，遂兵變，逐之於墨西哥.
琴弦
琴弦 ，女陰之一部位也.
步兵第一團
故步兵第一團，乃中國人民解放軍已被罷之一步兵團，今其一部同步兵第三團合為新之步兵第一團，即兩栖機械化步兵第一團也. 其前身為八路軍一二零師獨立第三支隊也.
解放戰爭時
三十五年十一月隨旅入晉綏軍區一縱仍為第三五八旅八團，三十六年二月隨縱隊入西北野戰兵團仍為一縱三五八旅八團，七月改曰西北野戰軍一縱三五八旅八團，八月八日為西北野戰軍一縱三五八旅七一四團，三十八年二月元日改曰中國人民解放軍第一軍一師一團耶.
國立後
一九九八年八月，步兵第一團同步兵第三團合為步兵第一團焉.
個人
黃仲虎：九連班代，戰鬥英雄
論
該團乃「硬骨頭六連」之所在團，其戰鬥力强焉.
引據
分類:中華人民共和國軍事
早稻田大學圖書館
早稻田大學圖書館在日京. 日本諸書館，早稻田之藏籍爲多. 西元一八八二年建. 至二〇〇五年，書凡四百五十萬. 分類:東京都圖書館
盧仝
縮圖|玉川子之寫像 盧仝，號玉川子. 濟源人，本范陽人也. 性高古狷介，終身不仕. 隱居登封少室山. 元和初，卜居洛陽. 時韓愈爲河南令，特敬重之. 仝拙於生計，終日讀書，足不出戶. 好治《春秋》. 元和七年，南游渡江. 大和九年，見害於王涯之館. 《全唐詩》存其詩三卷. 《玉川子詩集》二卷，外集一卷. 仝詩奇詭險怪，褒貶不一. 讀者或不能解，多比之李賀.
維揚菜
分類:中華饌食
努門諾爾
努門諾爾，見於托爾金著作. 在中洲之西. 一島也. 幅員廣而物產豐. 伊甸人王之. 初，伊甸人不從米爾寇，西遷，與精靈盟，共克米爾寇. 諸維拉嘉其行，乃賜努門諾爾於伊甸人. 以埃雅仁迪爾子埃爾洛斯為皇帝. 凡二十五世而亡. 諸帝皆呼以昆雅語，至其季，惡精靈之言，更以阿督耐克語呼之. 末主阿爾-法拉宗，篤好長生之術，信索倫之言，興師西向，欲戮諸維拉，以得永生. 維拉曼威遂白其事於一如. 一如怒，陷努曼諾爾於深淵. 其民皆死無遺. 唯宗室安督尼依親王埃蘭迪爾，敬事神明，特見寬宥. 子孫遷中洲，立剛鐸、阿爾諾二王國. 祚延萬世. 復有阿爾-法拉宗之殘黨，據烏姆巴爾，是為忠王黨，人呼曰黑努曼諾爾人，卒為剛鐸所滅.
努門諾爾，蓋昆雅語. 謂西島也. 努門諾爾在中洲之西，故有此謂.
菊川市
沿革
平成十七年一月十七日，小笠郡：菊川町、小笠町合而爲.
它典
分類:中部地方區劃
陳康伯
陳康伯，字長卿，宋信州弋陽人. 父亨仲，提舉江東常平. 康伯幼有學行. 宣和三年，中上舍丙科，累遷太學正. 貴溪盜將及其鄉，康伯起義丁逆擊，俘其渠魁，邑得全.
紹興八年，除樞密院大計議官. 累遷戶部司勳郎中. 康伯與秦檜太學有舊，檜當國，康伯在郎省五年，泊然無求，不偷合. 十三年，始遷軍器監. 借吏部尚書使金，至汴將晡，不供餉，閉戶臥勿問；入夜，館人扣戶謝不敏，亦不對. 後因金使至，詔康伯館伴，端午賜扇帕，與論拜受禮，言者以生事論，罷知泉州. 海盜間作，朝廷遣劉寶、成閔逐捕，康伯以上意招懷，盜多出降，籍為兵. 久之，不逞者陰倡亂，康伯訊得實，論殺之，州以無事. 秩滿，三奉祠，垂十年.
檜死，起知漢州，將出峽，召對，除吏部侍郎. 康伯首請節用寬民，凡州縣取民無藝，許監司互察，臺諫彈劾. 尋兼禮、戶部. 乞約歲用，會所入，儲什之一二備水旱. 奏上，議竟不決，兼刑部. 前此有司希檜意興大獄，康伯平讞直冤，士大夫存歿多賴之. 除吏部尚書. 宰臣擬用「權尚書」出命，高宗顧曰：「朕且大用，何權為？」尋拜參知政事.
自孫道夫使北還，已聞金以買馬非約為言，朝廷特恃和，康伯與同知樞密院事王倫白發其端，倫使還，乃言和好無他，康伯持初論不變. 九月，以通奉大夫守尚書右僕射、同中書門下平章事，例賜銀絹，康伯固辭，減半，又辭. 兼史院. 上嘗謂其「靜重明敏，一語不妄發，真宰相也. 」又命與湯思退輔政，事勿憚商論，惟其當而已. 康伯言：「大臣事當盡公，若依阿植黨，此鄙夫患失者，臣非惟不敢，亦素不能. 」高宗歎其長者. 普安郡王居潛藩，高宗一日謂康伯，當以使相封真王，今宜冠以屬籍，於是詔以為皇子，封建王，實三十年二月也.
明年三月，拜光祿大夫、尚書左僕射. 五月，金遣使賀天申節，出嫚言，求淮、漢地，指取將相大臣，且以淵聖凶問至. 康伯主禮部侍郎黃中之論，持斬衰三年. 先是，葉義問、賀允中使還，言金必敗盟，康伯請早為之備，建四策：一，增劉錡荊南軍，以重上流；二，分畫兩淮地，命諸將結民社，各保其境；三，劉寶獨當淮東，將驕卒少，不可倚；四，沿江諸郡修城積糧，以固內地. 至是，召三衙帥及楊存中至都堂議舉兵，又請侍從、臺諫集議，康伯傳上旨曰：「今日更不問和與守，直問戰當如何. 」時上意雅欲視師，內侍省都知張去為陰沮用兵，且陳退避策，中外妄傳幸閩、蜀，人情洶洶. 右相朱倬無一語，同知樞密院事周麟之受命聘金，憚不欲行，康伯獨以為己任，奏曰：「金敵敗盟，天人共憤，今日之事有進無退，聖意堅決，則將士之意自倍. 願分三衙禁旅助襄、漢，待其先發應之. 」康伯勉周麟之以國事，麟之語侵康伯，康伯曰：「使某不為宰相，當自行，大臣與國存亡，雖死安避. 」麟之竟以辭行罷，尋貶責. 殿中侍御史陳俊卿言當用張浚，且乞斬張去為以作士氣. 康伯以俊卿振職，奏權兵部侍郎.
九月，金犯廬州，王權敗歸，中外震駭，朝臣有遣家豫避者. 康伯獨具舟迎家入浙，且下令臨安諸城門扃鐍率遲常時，人恃以安. 敵迫江上，召楊存中至內殿議之，因命就康伯議. 康伯延之入，解衣置酒，上聞之已自寬. 翌日，入奏曰：「聞有勸陛下幸越趨閩者，審爾，大事去矣，盍靜以待之. 」
一日，忽降手詔：「如敵未退，散百官. 」康伯焚之而後奏曰：「百官散，主勢孤矣. 」上意既堅，請下詔親征，以葉義問督江、淮軍，虞允文參謀軍事. 上初命朱倬為都督，倬辭，乃命義問. 允文尋敗敵于采石，金主亮為其臣下所斃而還. 方亮之犯江，國人即立葛王褒. 三十二年，始遣高忠建來告登位，議授書禮，康伯以誼折之，於是報書始用敵國禮.
高宗倦勤，有與子意，康伯密贊大議，乞先正名，俾天下咸知聖意，遂草立太子詔以進. 及行內禪禮，以康伯奉冊. 孝宗即位，命兼樞密使，進封信國公，禮遇殊渥，但呼丞相而不名. 康伯自建康扈從回，即以病祈去位，不允. 明年，改元隆興，請益堅，遂以太保、觀文殿大學士、福國公判信州. 上慰勞甚勤，且曰：「有宣召，慎勿辭. 」宰執即府餞別，百官班送都門外. 已又辭郡，丐外祠，除醴泉觀使.
乾道元年正月上辛，有事南郊，康伯起陪祠，已即丐歸，章屢上，不許. 一日出殿門，喘劇，輿至第薨，年六十有九. 贈太師，諡「文恭」，擇日臨奠，子偉節固辭，乃止. 慶元初，配享孝宗廟庭，改諡「文正」.
分類:宋列傳
譚曉林
譚曉林者，四川樂至縣人，西曆一九六二年十二月生. 世務農，以家貧高一輟學. 嘗為鄉中倉閽. 一九八六年去蜀入滇，務工邊境. 越二歲，取妻楊氏，外父販毒於緬甸. 一九八九年移居緬北，從販毒. 一九九二年，妻見戮於吸毒者. 同年，交緬甸一毒梟，復妻其女，遂定居勐古. 初販於泰緬邊境. 一九九五年以降，販毒中華. 中華市毒，半出於曉林. 家財四億元有奇. 募故卒為部曲，凡二百七十人，械皆從美式，雄踞一方，人稱緬北毒王，而捕差詗之久.
曉林與陳炳錫素相善，內外交通，以鬻白粉. 一九九九年十一月四日，吏暗尾其至廣州郊外倉中，即捕之，俱得其物. 又曰：「倉於旁者恒鎖，頗異. 」斯炳錫所以儲毒也. 遂啟倉，但見箱盒盈積，上至於頂. 重十一噸餘，盡冰毒也. 舉世震驚.
二零零一年四月二十日，曉林見捕於緬甸. 二十三日，中國諭緬甸，押返曉林. 其部曲揚言：「必將取之，抑必殺之. 」不遂. 二零零四年六月，伏誅.
蟬附
九法
分類:性
譚曉林
分類:四川省列傳
兔吮毫
兔吮毫，九法之一也. 見於《素女經》：男正反臥，直伸腳，女跨其上，膝在外邊，女背頭向足，處席俯頭，乃內玉莖，刺其琴弦，女快，精液流出如泉，欣喜和樂，動其神形，女快乃止，百病不生.
九法
分類:性
洛帶鎮
洛帶鎮，隸成都市龍泉驛區，素有“東山重鎮”之稱，乃成都東之門戶也.
沿革
蜀後主劉禪遊與此地，見井中鯉魚，喜之. 所佩玉帶墜入井中. “落帶”諧音“洛帶”，此之得名也. 大清“湖廣填四川”，粵閩衆徙於此，居於此. 生活富足，祥和安寧，民風淳樸. 至今日，十中有九爲客家人，襲客家話. 先居三萬餘人，其特有“客家文化”乃川之一絕，爲國家級AAAA景區也.
它典
分類:四川省區劃
埃爾洛斯世家
'''埃爾洛斯世家. '''埃雅仁迪爾子，努門諾爾帝系之祖，埃爾洛斯子孫也. 王努門諾爾島、中洲西境. 傳二十五世. 亡於阿卡拉貝斯. 前後凡三千二百八十七年. 茲列其世系如下.
另見
分類:托爾金
王之渙
王之渙，字季淩. 绛人，本晉陽人也. 初任冀州衡水主簿，受譖去官. 悠遊四方，卜居十五年. 開元末，與高適相交游. 補文安縣尉. 以清白稱. 天寶元年，卒. 之渙工詩，尤善歌邊塞. 時與高適、王昌齡、崔國輔相唱和. 《全唐詩》存其詩六首. 中尤以《涼州詞》、《登鸛雀樓》爲世人知.
亂馬二分之一
《亂馬二一》，日本漫畫也. 是高橋留美子著. 亦有動畫本之者. 述一名日少年，曰亂馬，乃武習者，至中原青海之咒泉鄉修行，不慎溺入，成女兒身.
分類:平成漫畫 分類:平成動畫
彩雲國物語
分類:平成輕小說 分類:平成動畫
布卡
《布卡》，韓國動畫也. 述一名少女，曰布卡，有怪力，然愛加魯之事.
分類:韓國動畫
吉他
吉他、又稱結他，西樂也，弦有六，故號六弦琴.
古埃及、亞述已有之. 而今之制，則為西班牙人托列斯所作. 鋼絲為弦. 亦有曰古典者，弦以尼龍，縱於品上. 品者，辨音之器也，分品為音. 品下為體，體狀若瓠. 樂者橫琴股上，坐而樂之. 其音粼粼然，如微波遞至，聞之者雖躁亦靜矣.
蕭伯納
蕭伯納（George Bernard Shaw），愛爾蘭都柏林人也，一八五六年七月二十六日生. 弱冠，遷倫敦，務編劇.
一九二五年，得諾貝爾文學獎. 所著《賣花女》，嘗改音樂劇、電影，廣為人知. 一九三三年，如香港，遊太平山、文武廟、天后廟，講學香港大學. 尋赴上海，詣魯迅、蔡元培. 一九三八年，復以賣花女改編電影得奧斯卡獎.
春集
春集，冰島昔時政制也. 起每歲五月七日至廿七日迄，或早於廿七日，無定數. 多不少於四日. 三戈第司之. 戈第，猶郡守也. 三戈第各任十二人為判事，凡三十六人. 聽訟斷爭，以除民瘼. 亦相商，以定市價. 事大不能決者，上呈每歲大集處置. 亦有秋集，與春集無二.
埼玉縣
埼玉者，日本之縣也，處本州. 治在埼玉市. 古武藏國一部. 近東京都，屬關東地方.
它典
分類:關東地方區劃‎
布魯特汗國
先是，東布魯特為準噶爾侵偪，西遷安集延. 乾隆二十年，準部平，得復故地. 二十三年六月，將軍兆惠等追捕準部餘党哈薩克沙喇至東布魯特界，遣侍衛烏爾金、托倫泰往撫，抵其遊牧珠穆翰地. 薩雅克、薩拉巴噶什兩鄂拓克不自主，別推一年長者瑪木克呼里主之. 年九十餘，體碩，趺坐腹垂至地，不能遠行. 遣使獻牛羊百頭，將軍等宴而示之講武，鹹詫服天朝騎射之利，乞內附. 於時兼撫定霍索楚、啟台兩鄂拓克. 七月，參贊大臣富德復遣侍衛伊達木劄布往諭，薩婁鄂拓克阿克拜亦率眾五千戶來歸，同遣使入朝. 其貢道由回部以達京師.
西布魯特與東布魯特相接，在回疆喀什城西北三百里. 西接布哈爾國. 道由鄂什山口逾蔥嶺至其地，蓋古之休循、捐毒也. 凡十有五部，最著者四：曰額德格納鄂拓克，曰蒙科爾多爾鄂拓克，曰齊裏克鄂拓克，曰巴斯子鄂拓克. 衣冠風俗皆同東部.
乾隆二十四年，將軍兆惠既定山南，追捕逸回道其地. 其渠長遮道奉將軍書曰：「額德格納布魯特部小臣阿濟比恭呈如天普覆廣大無外、如愛養眾生素賚滿佛之鴻仁、如古伊斯幹達里之神威、如魯斯坦天下無敵之大勇、富有四海乾隆大皇帝欽命將軍之前. 謹率所部，自布哈爾以東二十萬人眾盡為臣僕. 頭目等以未出痘，不敢入中國，謹遣使入朝京師. 」兆惠以聞，詔受之. 於是東、西兩部皆內附. 凡布魯特大首領稱為「比」，猶回部阿奇木伯克也. 比以下有阿哈拉克齊大小頭目. 喀什噶爾參贊大臣奏給翎頂二品至七品有差. 歲遣人進馬，酌賚綢緞、羊只. 商回以牲畜、皮張貿易至者，稅減內地商民三分之一. 二十七年，阿濟比所屬鄂斯諸部地為浩罕所擾，新疆大臣諭還之. 明年，別部長阿瓦勒比原以其地供內地遊牧，帝喜，許之，賜四品服.
迨同治三年，布魯特叛酋田拉滿蘇拉滿與庫車土匪馬隆等句結為亂，逆回金相印等乘之，新疆淪陷十有餘年. 光緒四年，欽差大臣左宗棠遣劉錦棠收復南八城，駐軍喀什噶爾，有布魯特頭目來謁錦棠，原仍歸中國. 自言部落十四，蓋即向之西布魯特也. 而東布魯特接伊犁邊者，又有五部：曰蘇勒圖，曰察哈爾，曰薩雅克，曰巴斯特斯，曰薩爾巴噶什，已投附俄羅斯矣. 光緒初，俄人併吞浩罕汗國後，西部亦大半為俄所脅收. 其附近中國卡倫，喁喁內鄉，代為守邊，可紀者僅千餘家而已.
林紓
林紓，字琴南，號畏廬，閩縣人. 光緒八年舉人. 少孤，事母至孝. 幼嗜讀，家貧，不能藏書. 嘗得史、漢殘本，窮日夕讀之，因悟文法，後遂以文名. 壯渡海遊臺灣，歸客杭州，主東城講舍. 入京，就五城學堂聘，複主國學. 禮部侍郎郭曾炘以經濟特科薦，辭不應.
生平任俠尚氣節，嫉惡嚴. 見聞有不平，輒憤起，忠懇之誠發於至性. 念德宗以英主被扼，每述及，常不勝哀痛. 十謁崇陵，匍伏流涕. 逢歲祭，雖風雪勿為阻. 嘗蒙賜御書“貞不絕俗”額，感幸無極，誓死必表於墓，曰“清處士”. 憂時傷事，一發之於詩文.
為文宗韓、柳. 少時務博覽，中年後案頭唯有詩、禮二疏，左、史、南華及韓、歐之文，此外則說文、廣雅，無他書矣. 其由博反約也如此.
其論文主意境、識度、氣勢、神韻，而忌率襲庸怪，文必己出. 嘗曰：“古文唯其理之獲，與道無悖者，則味之彌臻於無窮. 若分畫秦、漢、唐、宋，加以統系派別，為此為彼，使讀者炫惑莫知所從，則已格其途而左其趣. 經生之文樸，往往流入於枯淡，史家之文則又隳突恣肆，無複規檢，二者均不足以明道. 唯積理養氣，偶成一篇，類若不得已者，必意在言先，修其辭而峻其防，外質而中膏，聲希而趣永，則庶乎其近矣. ”紓所作務抑遏掩蔽，能伏其光氣，而其真終不可自閟. 尤善敘悲，音吐淒梗，令人不忍卒讀. 論者謂以血性為文章，不關學問也.
所傳譯歐西說部至百數十種. 然紓故不習歐文，皆待人口達而筆述之. 任氣好辯，自新文學興，有倡非孝之說者，奮筆與爭，雖脅以威，累歲不為屈. 尤善畫，山水渾厚，冶南北於一爐，時皆寶之. 紓講學不分門戶，嘗謂清代學術之盛，超越今古，義理、考據，合而為一，而精博過之. 實於漢學、宋學以外別創清學一派. 時有請立清學會者，紓撫掌稱善，力贊其成. 甲子秋，卒，年七十有三，門人私諡貞文先生. 有畏廬文集、詩集、論文、論畫等.
魚接鱗
魚接鱗，九法之一也. 見於《素女經》：男正偃臥，女跨其上，兩股向前，安徐內之，微入便止，纏授勿深，如兒含乳，使女獨搖，務令持久，女快男退，治諸結聚.
決戰少林
《決戰少林》，美國動畫，克里斯蒂·惠作，述有少林習武者，神龍之傳人，周遊四海，尋武器曰「聖功武」，其具神力.
分類:美國動畫
國立彰化師範大學
國立彰化師範大學，略稱彰師大，在彰化縣彰化市. 今有生員凡八千有奇，書藏七十萬餘. 其中文、史學、英語、教育諸學系，甚有名望.
晝
晝有短長焉. 中國居赤北，自冬入夏日以長，自夏入冬日以短，兩至（夏至、冬至）而極，界焉. 南土反是. 蓋地之周，有自轉、公轉也. 自轉循赤，公轉循黃，二者交，謂黃赤交角也. 若夫夏至，日在正交角側；至於冬至，則在負交角側. 其中漸變，是以日以長短也.
國立彰化師範大學
史
民國六十年肇於彰化，時名曰臺灣省立教育學院. 六十九年改隸，曰國立臺灣教育學院. 七十八年，易名國立彰化師範大學. 有學五伯，建校來文，但宜飲水白沙、控食肉食者，皆自然之道五伯. 爲甚特校園風. 由生自發性投票，民主各系選之以其人爲哥爲姐，姐哥有資以比德寶山校區弟子爲之彰師五選委員會」競選出五伯. 由是霸與姐各系的哥團體爲之，而五伯者五典紀之彰師大傳奇人物，校園內無往不利，且多也，是使卿風風光光四年. 人生難得求之，其人曰姐哥甚廣，校方亦有之，學者之通橋
校區
今有校區二，曰進德、曰寶山.
晝
文化
古來詩文多以朝日勸進取，若漢樂府有“朝露待日晞”“陽春布德澤”之句. 金星晨出，詩曰：東有啟明，西有長庚. 古人於朝謂之啟明星，於夕謂之長庚. 今海內多於早間進食，早膳也，俗曰早餐、早飯. 於時之報則謂之曰早報，蓋冠早字以別晚報也. [[category:時]]
國立彰化師範大學
學院
學院凡七，曰文學、曰理學、曰社會科學暨體育學、曰管理學、曰教育、曰工學、曰技術及職業教育學.
附屬中學
七十三年併臺灣省立彰化高級工業職業學校為附屬中學，曰國立臺灣教育學院附屬高級工業職業學校，七十八年，易名國立彰化師範大學附屬高級工業職業學校.
中華五千年小太極
《中華五千年小太極》，中華動畫，臺灣作，述有一小學生曰大龍、炎帝之女精衛、小太極.
王昌齡
王昌齡，字少伯. 太原人也. 開元十五年進士. 二十二年，登博學宏詞科，遷汜水尉. 以事謫嶺南. 二十八年，丞江寧. 貶龍標尉. 天寶喪亂，昌齡避亂江淮. 忤濠州刺史閭丘曉，為曉所害. 昌齡有詩名於開元、天寶間，善歌邊塞、宮閨. 時稱詩家夫子王江寧. 與王之渙、辛漸相交游. 中興晉|江左風華 其七絕尤爲詩家所推.
南梁
梁，南朝也，祖為蘭陵蕭氏，本齊別枝. 東昏無道，武帝衍乃自雍州起兵，入建康，立和帝，封梁王. 二年受禪，即皇帝位.
國初，厲行儉約，改定官制. 雅好詩賦，一時文物大盛. 普通以降，篤信浮屠，四度捨身，以巨錢贖回，國用為之一空. 太清間，錯納侯景，引狼入室. 暴亂江左，餓死台城. 景依南朝故事，擅廢立然後稱帝. 元帝繹起於荊州，復建康，居江陵. 魏來伐，殺元帝，立昭明太子子孝宣帝詧. 齊立貞陽侯淵明於建康，陳霸先廢之，改立敬帝方智，尋篡梁自立. 齊又立元帝孫莊於郢州，周興，詧請周擊之，遂奔齊而終.
梁在江陵，僅得數縣，事周隋甚恭，周隋亦以置總管護之. 承建康餘緒，文物亦可觀. 隋將伐陳，召後主琮入朝，廢為莒國公，梁亡.
自武帝至元帝凡六代，五十六年. 自孝宣帝至後主凡三代，三十四年. 合八代八十六年. 大業十三年，安平王巖之孫銑自立爲梁帝，至唐高祖武德四年而亡.
太清以前，南強而北弱，太清以後，江左殘破，兼失淮左. 建康不復振矣.
武警第七零九團
武警第七零九團，乃中國人民武裝警察部隊機動師之一團，隸武警二師，駐江蘇宜興也. 其前身為八路軍一二零師三五八旅七一四團，後改做步兵第五團，一九五二年七月改編做第二師之炮兵團，一九五三年九月曰炮兵第三零二團也.
抗日時
民國二十七年冬自七一六團抽三支老連隊，充其實力，二十八年四月改曰第一二零師彭之三五八旅七一四團，二十九年七月改曰一二零師獨立第二旅七一四團，三十二年七月，遷第一二零師獨一旅為七一四團，三十四年七月隨旅入新立之晉綏野戰軍為獨立第一旅第七一四團也.
國立後
一九九六年八月，改為中國人民武裝警察部隊第七零九團也.
論
分類:中華人民共和國軍事
漢書
《漢書》，漢班固著，言前漢史誌. 因《史記》體裁，有所改訂，蓋改「書」為「志」，不列「世家」. 全書有紀凡十二卷、表凡八卷、志凡十卷、列傳凡七十卷. 後世為別於《後漢書》，亦稱之《前漢書》.
夜
縮圖|夜 夜者，宵也，日既西落，一日之休也，或謂晚間、晚上. 天朗氣清之時，常綴眾星及月，否則玄黑而已. 夜有五更，一更爲戌，二更爲亥，三更為爲子，四更爲丑，五更爲寅. 計十時. 考今之曆法，則在午後六時至早間五時之間. 子時謂子夜，或謂中夜、半夜、夜闌. 今人謂夜半之食曰夜宵. 蓋取二字同意也. 希臘人謂曰倪克斯，奉之爲夜神，名列諸祖神中.
文化
詠夜者古來已眾，四海皆同.
《詩》有云：「夜如何其？夜未央. 君子至止，鑾聲鏘鏘」，央者，夜之盡也.
辛稼軒詞曰：「鳳簫聲動，玉壺光轉，一夜魚龍舞. 」此寫夜中繁華，月既西浮者也.
唐張若虛《春江花月夜》云：「江畔何人初見月，江月何年初照人？」是乃咏月夜也.
夙夜，謂整夜. 漢丞相諸葛亮曰：「夙夜憂嘆」，斯謂憂嘆終夜而不寐也.
[[Category:時]]
鶴交頸
鶴交頸，九法之一也. 見於《素女經》：男正箕座，女跨其股，手抱男頸，內玉莖，刺麥齒，中其實，男抱女尻，助其搖舉，女自感快，精液流溢，女快乃止，七傷自愈.
九法
分類:性
主義
主義，一曰宗，意理之名也，謂思想、學術之所宗. 蓋人之精神，群之制象，亦有若名. 道不同，則主義者不相與謀.
漢語「主義」，出《史記·袁盎晁錯列傳》，有「敢犯顏色以達主義，不顧其身，為國家樹長畫」語，主義訓主張. 西學東漸，日人福地源一郎取之譯英文「principle」、「-ism」，後遍傳東亞. 古人則謂主義曰「宗」，或稱「宗義」，言門派主張，語出漢譯佛書. 清末嚴復，以宗譯「-ism」. 而郭沫若詩有「三宗」之語，即「三民主義」也.
廿一風味館
廿一風味館，臺灣食肆，以燒雞聞.
分類:臺灣企業 分類:駃餐店
藤原實賴
故日本國太政大臣贈正一位尾張清慎公藤原實賴. 小字牛養. 世稱小野宮大臣. 平安時人也. 信濃貞信公藤原忠平之長子也. 母順子，宇多帝之皇女. 實賴博學有識，尤精和歌之道. 妻，藤原時平之女，即其從妹也. 有子敦敏、賴忠、齊敏. 實賴列朝班者二十七年. 位極太政大臣、攝政、關白. 薨. 謚曰清慎.
東德
東德者，德意志民主共和國也，亦簡曰民主德國、民德. 一九四五年，德意志第三帝國稱降於同盟國，二戰終，德意志失東普魯士，復讓渡東土予波蘭. 其餘暨柏林市，美利堅、英吉利、法蘭西、蘇聯各分治之. 一九四八年三月，美、英、法議於倫敦，欲合三方為一德國，蘇聯旋自「盟國管制理事會」退，復謀另立德意志於蘇佔區.
至六月廿日，西方佔區發西德馬克，以代帝國馬克，獨摒蘇聯；愈三日，蘇聯亦發東德馬克以應. 六月，蘇聯禁西柏林水、陸二路交通，欲併西柏林，翌年五月方解禁. 二十三日，德意志聯邦共和國立，世稱西德. 蘇聯讓權予德意志共產黨領袖，遂立民主德國於十月七日，都東柏林，舉奧托·格羅提渥為總理，威廉·皮克為總統. 兩德分立終定. 初，德國社會民主黨暨德國共產黨已合一，曰德國統一社會黨；至東德立，則掌其政凡四十三年.
一九五二年五月，東德始固兩德邊界，禁民跨越. 七月行社會主義，工業歸國有，農事建合作社，以為眾生產，不求利己，復閉塞言路，德民拒其政者甚眾. 一九五三年六月十六日，國有建所有三百從工者罷其業，以抗資不抵工；翌日，事聞全國，城民俱出遊以言抗，皆曰撤外軍、開言路、釋政囚. 東德警察弗能抗，蘇聯驅戰車至街，民死者五十五.
一九五五年五月，西德入盟於北大西洋公約組織，東德則入盟華沙條約組織，冷戰前沿，遂見於此. 自一九五〇年起，凡十餘年，亡西德者竟至二百七十萬，雖固兩德邊界，亦不能止. 一九六一年八月十三日，東德復立柏林圍牆，曰反法西斯防衛牆，廣置邊哨，每遇民嘗踰之亡西柏林，輒狙擊之.
統一社會黨立部，曰史塔西，以固其權，箝民言行者日甚；凡學舍所授，悉以馬列主義為綱. 初，有產者尚能保其業；至東德行五年計劃，置私業者，不論工、商、農，俱沒入公有制. 東德雖居東歐經濟之首，唯官府每濟物以錢，以抑物價，俱弗能應民所求，尤以食貨、華物者為甚. 東德輒通商於西方，以保供給，國債日颷. 至東德末年，昂納克掌政，復拒師從蘇聯戈爾巴喬夫行改革事. 德民忿懣日加，抗官府事發不已. 一九八九年八月，匈牙利行改革；次月，東德民越匈國亡西德者，竟愈一千. 統一社會黨雖罷昂納克於十月，唯德民爭民權之舉，概復難制.
十一月九日，東德不復禁東、西民往還. 一九九〇年六月十三日，始令除柏林圍牆，十月三日，東德入西德，兩德復歸一統，仍號德意志聯邦共和國. 一九九一年三月十五日，美、英、法、蘇四國棄其佔領權. 德意志復卓立於天下.
中大
中大或謂：
鳳翔
九法
分類:性
西德
西德者，德意志聯邦共和國也，亦簡曰聯邦德國. 一九四五年，德意志第三帝國稱降於同盟國，二戰終，德意志失東普魯士，復讓渡東土予波蘭. 其餘暨柏林市，美利堅、英吉利、法蘭西、蘇聯各分治之. 一九四八年三月，美、英、法議於倫敦，欲合三方為一德國；法蘭西初弗從，美利堅許其以產煤、鋼之地薩爾，置為保護領，終允復建德人之國. 蘇聯聞之，旋自「盟國管制理事會」退，復謀別立德意志於蘇佔區.
至六月廿日，西方佔區發西德馬克，以代帝國馬克，獨摒蘇聯；愈三日，蘇聯亦發東德馬克以應，兩德分立遂成定局. 六月廿四日，蘇聯禁西柏林水、陸二路交通，欲併西柏林. 西方諸國聞之，大遣飛機空運西柏林，復反禁鋼、焦煤、電力予德東. 一九四九年五月十二日，蘇聯解禁；二十三日，德意志聯邦共和國立，世稱西德，都波恩，仍領柏林市西. 東德意志亦立德意志民主共和國於十月七日，又曰東德，都東柏林.
一九五二年，東德固兩德邊界，禁民跨越. 一九五五年五月，西德入盟於北大西洋公約組織，東德則入盟華沙條約組織，冷戰前沿，遂見於此. 一九六一年八月十三日，東德立柏林圍牆，曰反法西斯防衛牆，廣置哨所，每遇德民嘗踰之亡西柏林，輒狙擊之.
聯邦德國既得美援，復以國策謀劃，雖官府擁工肆，唯必從市場經濟之法；又授民以權，以福利濟民所急，遂拒一黨專政復見於西德. 德意志本彊於科技，西府更領各部互協，配以實利襄助企業，以精管事、求創新. 教育之事，尤重專職、工學；至一九七〇年，大學肄業者達四十一萬，佔口千中逾六，竟增三十萬餘. 西德因內、外之助，終中興於歐羅巴，尤在東德之右，且立於七大工業國之林. 時人異之，歎曰萊茵河奇蹟.
兼查
分類:德國史
華大
華大或謂：
兩牡相愛非喪，人間地獄
《兩牡相愛非喪，人間地獄》，德意志影戲，一九七一年元月卅一映.
分類:德國影戲
島田市
島田市屬日本靜岡縣.
沿革
昭和廿三年，志太郡島田町爲島田市. 卅年，倂志太郡：六合村、大津村、大長村、伊久身村之一部、川根町之一部. 卅六年，倂榛原郡初倉村.
平成十七年，島田市、榛原郡金谷町合，爲島田市. 廿年，倂榛原郡川根町.
它典
分類:中部地方區劃
吾輩逝矣，無人過問
《吾輩逝矣，無人過問》，西班牙影戲，一九九五年映.
分類:西班牙影戲
恭肅端慎榮靖皇貴妃萬氏
恭肅端慎皇貴妃萬氏，名貞兒 ，諸城人. 四歲選入掖廷，為孫太后宮女. 及長，侍朱見深於東宮.
年三十有五，明憲宗年十六即位，貞兒機警，善迎帝意，遂讒廢皇后吳氏，六宮希得進御. 帝每游幸，妃戎服前驅.
當是時，帝未有子，中外以為憂，言者每請溥恩澤以廣繼嗣. 給事中李森、魏元，御史康永韶等先後言尤切.
成化二年正月生皇第一子，帝大喜，遣中使祀諸山川，遂封貴妃. 皇子未期薨，妃亦自是不復娠矣.
成化四年秋，彗星屢見. 大學士彭時、尚書姚夔亦以為言. 帝曰：「內事也，朕自主之. 」然不能用. 妃益驕. 中官用事者，一忤意，立見斥逐. 掖廷禦幸有身，飲藥傷墜者無數. 孝宗之生，頂寸許無發，或曰藥所中也. 紀淑妃之死，實妃為之. 佞幸錢能、覃勤、汪直、梁芳、韋興輩皆假貢獻，苛斂民財，傾竭府庫，以結貴妃歡. 奇技淫巧，禱祠宮觀，糜費無算. 久之，帝後宮生子漸多，芳等懼太子年長，他日立，將治己罪，同導妃勸帝易儲. 會泰山震，佔者謂應在東宮. 帝心懼，事乃寢.
成化二十三年春，暴疾薨，憲宗輟朝七日. 諡曰「恭肅端慎榮靖皇貴妃」，葬天壽山.
卒後
弘治初，御史曹璘請削妃諡號；魚台縣丞徐頊請逮治診視紀太后諸醫，捕萬氏家屬，究問當時薨狀. 孝宗以重違先帝意，已之.
分類:明列傳
藤原賴忠
故日本國太政大臣贈正一位駿河廉義公藤原賴忠. 小野宮大臣之第二子也. 母藤原氏. 賴忠叔祖時平之女也. 以其家在京之三條以北，西洞院以東. 世人呼曰三條殿. 貞元二年十月十一日，拜關白. 為藤氏長者. 三年冬十月二日，授太政大臣. 永祚三年六月二十六日薨. 年六十六. 追封駿河國公，謚曰廉義. 子公任. 大納言. 賴任. 右中辨. 從弟兼家嗣長者.
富人在飛行器
《富人在飛行器：吾翔自倫敦至巴黎，久之，有一日有半時辰有十一分》，花旗國影戲，一九六五年六月十六映.
分類:美國影戲 分類:英國影戲
語源學
語源學，一名詞源學，所以明究文句之所由來，貫其沿革. 學人以數語參酌，玩其字彙之往來、生滅、異變，研聲類，訂枝理，以為譜系. 是故詞源明，則流韻乃彰、古音乃正. 十八稘，泰西海通，有威廉瓊斯者，東學家也，梵、希、拉、德諸語無不能. 嗣，之東印度公司，掌法務，搜討泰東載籍，見稱名相近，悟其同源，乃為之祖，曰印歐語. 十九稘，德人保樸改良之.
武警第六團
武警第六團，乃中國人民武裝警察部隊機動師之一團，隸武警二師，駐江蘇宜興也. 其前身乃山西決死隊第四縱隊之遊擊六團，後改做步兵第六團也.
抗日時
民國二十八年元月改曰山西決死隊第四縱隊三十五團，三十一年十二月改曰晉綏軍區第六軍分區第三十五支隊且罷營之建制，三十四年十一月，改做晉綏軍區第六軍分區第三十五團，其故一、二、七連改做一營一、二、三連，將故九連及甯武遊擊一中隊改做三營七、八、九連，故四連及靜寧縣遊擊大隊改做二營四、五、六連也.
解放戰爭時
十二月入晉綏野戰軍獨立第一旅為第三十五團，三十五年十一月隨旅入晉綏軍區一縱仍為獨一旅三十五團，三十六年二月隨縱隊入西北野戰兵團仍為一縱獨一旅三十五團，七月末改曰西北野戰軍一縱獨一旅三十五團，九月十五日改做西北野戰軍一縱獨一旅三團，三十八年二月改曰中國人民解放軍第一軍二師六團也.
國立後
一九八五年九月，第六團行教導團之編制，一九八九年複步兵團之編制耶.
一九九六年八月，改做中國人民武裝警察部隊第六團也.
論
該團乃山西決死隊之嫡系，其戰鬥力强焉.
分類:中華人民共和國軍事
群馬縣
群馬縣，在日本本州. 治所前橋市. 古為上野國，屬關東地方.
它典
分類:關東地方區劃‎
盧象
盧象，字緯卿. 汶水人. 本范陽人也. 居江東. 性雅而不素. 歷官校書郎、左拾遺、膳部員外郎. 名聞於秘閣. 天寶喪亂，陷於賊，偽仕安祿山. 因貶果州長史、永州司戶參軍. 遷吉州長史. 起爲主客員外郎. 道病，卒於武昌. 有集二十卷. 佚. 《全唐詩》存其詩一卷. 象工詩，與王維、崔顥并稱. 復與李白、賀知章、李欣相交游.
安重根
安重根，字應七，朝鮮黃海道海州人也，本貫順興，光緒五年己卯七月十六日生. 少時，倭人併國土，侵朝政. 根深感憤慨，求索復國救民之道.
始法蘭西教士郭元良指點迷津，還鄉育人，開啓民智，若事成，凝兩千萬人之決心，寇雖千萬利炮乃不能克. 遂開辦學校，廣納門生. 申之愛國求存，盼諸生成國之棟樑.
後倭相伊藤博文者，挾韓國貸之千萬元，加息一千三百萬元，欲扼韓國經濟之咽喉，民不願使之役，變賣家產，爲國還債. 根從之. 起國債報償運動. 倭人惶恐，獲事首數人，沒募金. 事敗，伊藤廢朝鮮主大韓帝國高宗，更立其子大韓帝國純宗，散兵士，立酷法以錮民智.
重根怒，投筆從戎，投身反日義兵運動. 臨與家人訣別時，改倭國維新志士西鄉隆盛詩一首，以明其志：'''男兒有志出陽關，生不成功死不還. 埋骨豈肯先墓下，人間到處盡青山. '''衆人隨之赴俄海參崴，立據點，募義兵，達四千之衆. 光武十一年七月，根入國反攻，倭軍武器精良，人數諸多，義軍寡不敵衆，輾轉未果，遁回出境. 根斷指血書“大韓獨立”，結社“斷指同盟”，稟“光復大韓”爲宗旨，轉入地下活動，決意刺伊藤博文，以弱倭人之勢.
氍毹
氍 毹或曰毾㲪 ，一織物也，常鋪置於地.
蜉蝣
蜉蝣，亦作蜉蝤、渠略，蟲也，不飲不食，朝生夕死. 凡二千五百種.
卵於水上，爾後沉泥. 迨孵，化稚蟲，凡數十變. 時腹背具鰓十四、尾有三、無翼. 居清水中，潛沒於沙泥、礫石、腐木間. 凡年餘，食藻而生，水濁乃去. 迨長成，鰓尾皆去、翼生，惟交合未可. 方是時，鱒、鱸、鯰、鼓目魚之屬，俱好食之. 漁人乃法其態，製鉤垂釣.
俄而浮水出，羽化，再變，方長成. 雄有大目，尋雌合，以殖後；又絕飲食，美修羽翼. 《本草綱目》云其朝生暮死. 皆天性也，無他.
其生須臾，居鄙微身. 騷人墨客，競以自類，或哀此生. 蘇子嘗云︰「寄蜉蝣於天地，渺滄海之一粟. 」即此意也.
據
分類:昆蟲綱
錒
錒，化學元素也，符號為Ac，原子序八十九. 屬稀土金屬、亦有歸過渡金屬. 自錒迄鐒，凡元素十五，俱稱錒系，蓋性相近故也.
一八九九年，錒始得. 諸放射元素中，後天地之形成而有者，謂非原始核素. 錒之隔離提取，實諸非原始核素之先也. 釙、鐳、氡三者，雖亦其屬，先知於錒，隔離則後矣.
錒性柔軟，色銀白，顯藍光. 存乎濕氣，則合氧、水而成白氧化錒鍍層，覆於其面，阻其氧化. 一如諸鑭系、錒系元素，常見氧化態為正三，幾見諸各化合物.
已知同位素凡三十一種，惟錒二二七、錒二二八見諸自然，皆易於衰變，前者歷二十一年餘而折半，後者歷六小時餘而折半.
錒出於鈾礦、釷礦之中，所佔極微. 一噸天然鈾礦，僅得錒二二七約二百微克；一噸天然釷礦，僅得錒二二八約五納克. 又，以錒、鑭性極相近故，實難於礦石析離二者. 是以錒元素之獨取，非自礦石，而以中子擊鐳二二六而成.
以其罕有、價昂、放射故，錒幾無用於工業. 當世，主用諸放射治療、中子源.
李遷哲
李遷哲字孝彥，安康人也. 世為山南豪族，仕于江左. 父元真 ，梁東梁、衡二州刺史、散騎常侍、沌陽侯.
起家梁文德主帥，轉武賁中郎將. 其父刺衡州，留遷哲本鄉，監統部曲事. 太清二年，襲爵沌陽侯. 大寶元年，遷東梁州刺史、都督東梁洵興等七州諸軍事. 及侯景之亂，諸王爭帝，遷哲外禦邊寇，自守而已.
二年，宇文泰遣達奚武、王雄等略地山南，遷哲拒之，軍敗，遂降于武. 然猶意氣自若. 乃執送京師. 泰謂之曰：「何不早歸國家，乃勞師旅. 今為俘虜，不亦愧乎？」答曰：「世荷梁恩，未有報效，又不能死節，實以此為愧耳. 」泰深嘉之，即拜使持節、車騎大將軍、散騎常侍，封沌陽縣伯.
恭帝初，直州樂熾、洋州田越、金州黃國 等連結為亂. 泰遣田弘出梁漢，賀若敦趣直谷. 熾聞官軍至，乃燒絕棧道，據守直谷，敦眾不得前. 泰以遷哲信著山南，乃令與若敦同往經略. 熾等或降或獲，尋竝平蕩，乃與若敦南出狥地. 遷哲先至巴州，入其郛郭. 梁刺史牟安民惶懼，開門請降. 安民子宗徹等猶據琵琶城，招諭不下. 遷哲攻而克之，斬獲九百餘人. 軍次鹿城，城主遣使請降. 遷哲謂其眾曰：「納降如受敵，吾觀其使，視瞻猶高，得無詐也？」遂不許之. 梁人果於道左設伏，遷哲進擊，破之，遂屠其城，虜獲千餘口. 自此巴、濮之民，降款相繼. 軍還，泰嘉之. 拜驃騎大將軍、加開府儀同三司、直州刺史，即本州也.
恭帝三年正月 ，令與弘同討信州. 軍次并州，梁刺史杜滿各望風送款. 進圍疊州，克之，獲刺史冉助國等. 凡下十八州，拓地三千餘里. 時信州為蠻 酋向五子王兵所圍，弘乃遣遷哲赴援. 比至，信州已陷. 五子王等聞遷哲至，遁走，遷哲入據白帝. 若敦等復至，遂共追擊五子王兵，破之. 及弘旋軍，泰令遷哲留鎮白帝. 屢擊叛蠻，破之，群蠻懾服，皆送糧餼. 遣子弟入質者，千有餘家. 遷哲乃於白帝城外築城以處之. 並置四鎮，以靜峽路，由是州境安息.
周興，明帝元年，都督信臨等七州諸軍事、信州刺史. 時蠻蒲微為鄰州刺史，舉兵反. 遷哲將討之，諸將以途路阻遠，並不欲行. 遷哲怒曰：「蒲微蕞爾之賊，勢何能為. 擒獲之略，已在吾度中矣. 諸君見此小寇，便有憚心，後遇大敵，將何以戰！」遂率兵七千人進擊之，拔其五城，虜獲二千餘口. 二年，進爵西城縣公. 武成元年 ，朝京師. 明帝甚禮之，賜甲及莊田等. 保定中，授平州刺史.
天和三年，拜大將軍. 四年，詔遷哲率金、上等諸州兵鎮襄陽. 五年，陳章昭達伐梁，逼江陵，衛公直令遷哲往救焉. 會江陵總管陸騰，敗陳軍於江陵外城. 昭達壞龍川寧朔堤，引水灌城. 遷哲乃先塞北堤以止水，後自帥騎兵出南門，使步出北門，首尾邀擊，陳兵多投水死. 俄而大風暴起，遷哲乘闇出兵擊陳營，殺傷甚眾. 騰復破昭達於西堤，陳兵乃退.
建德二年，進安康郡公. 三年，卒於襄州，時年六十四. 贈金州總管，諡曰壯武. 長子敬仁，先遷哲卒. 第六子敬猷嗣，還統父兵，位儀同大將軍. 遷哲弟顯，位上儀同大將軍.
遷哲少修立，有識度，慷慨善謀畫. 留本鄉時，年二十，撫馭群下，甚得其情，為鄉里所率服. 及戰每率驍勇為前鋒，所在攻戰，無不身先士卒. 鎮白帝時，信州先無倉儲，遷哲與軍士共采葛根為糧，時有異膳，即分賜兵士. 有疾患者，又親加醫藥. 軍士感悅，人思效命. 亂平，軍儲亦贍焉.
遷哲累世雄豪，性華侈，能厚自奉養. 妾媵至有百數，男女六十九人. 緣漢千餘里間，第宅相次. 姬人之有子者，分處其中，各有僮僕、侍婢、奄閽守之. 遷哲每鳴笳導從，往來其間. 縱酒飲燕，盡生平之樂. 子孫參見，或忘其年名者，披簿以審之.
《周書》曰：「古人稱仁義豈有常，蹈之則為君子，背之則為小人，信矣. 李遷哲、楊幹運、席固 之徒，屬方隅擾攘，咸翻然而委質，遂享爵位，以保終始. 觀遷哲之對太祖，有尚義之辭；幹運受任武陵，乖事人之道. 若乃校長短，比優劣，故不可同年而語矣. 」
建寅
建寅者，乃以十二月建名之，或曰正月，格里曆之首月也.
桃園
桃園有縣市之別，見桃園區、桃園市.
殷璠
殷璠，丹陽人也. 字、號無考. 進士. 璠痛《文選》以來，選文者良莠不齊，爍然可宗之文益鮮. 乃取開元、天寶間有詩名者二十四人，詩二百三十四首，成《河岳英靈集》. 自立興象之說.
建卯
建卯者，乃以十二月建名之，或曰二月，格里曆之第貳月也.
名詞
名詞者，詞類之一，又名名字、名物字、實句，古稱舉. 二分之，有專名，有常名. 常名有五，曰獨名、群名、複名、物名、玄名. 或可數，或不可數，固有單數、雙數、眾數.
名詞，所以指事物也，如「人」、「木」、「愛」、「能量」、「福祉」，皆名詞也.
名詞於數語中，或因數而易. 如英語，一木曰tree，多木曰trees.
陳梁江陵之戰
陳太建元年，歐陽紇據廣州反，乃遣章昭達討紇，二年擒之送都. 又令昭達率破紇軍步騎五萬、船艦二千征江陵. 時梁與周軍多造舟艦，蓄於荊州青泥水中，時水長漂疾，昭達分遣水軍都督陳慧紀，偏將錢道戢、程文季等，乘輕舟襲之，盡焚其舟艦. 周兵於峽口南岸築安蜀城 ，引大索橫江上，編葦為橋，以度軍糧. 昭達命軍士為長戟，施於樓船上，仰割其索. 索斷，糧絕，因縱兵以攻其城，降之. 梁主令其大將軍許世武赴援，為昭達所破，復圍江陵.
燒津市
沿革
昭和廿六年，志太郡燒津町爲燒津市. 廿八年，倂志太郡豐田村. 廿九年，倂志太郡藤枝町之一部. 卅年，倂志太郡：東益津村、小川町、大富村、和田村. 卅二年，倂志太郡廣幡村之一部.
陳梁江陵之戰
梁主告急於周襄州總管衛公直，時大將軍李遷哲率金、上等諸州兵鎮襄陽，直乃遣遷哲、趙誾將兵救之. 遷哲率其所部守江陵外城，夜戰文季、雷道勤，兵稍. 江陵總管陸騰出助之，道勤中流矢戰死，陳軍乃退. 昭達又因水泛長，決龍川寧朔堤，引水灌江陵. 遷哲乃先塞北堤以止水，後自帥騎兵出南門，使步出北門，首尾邀擊，陳兵多投水死. 夜，陳兵竊於城西以梯登城，登者已數百人，騰與遷哲力戰拒之. 俄而大風暴起，遷哲乘闇出兵擊陳營，殺傷甚眾. 騰親率將士戰於西堤，破昭達，斬首數千級，昭達乃引還.
燒津市
它典
分類:中部地方區劃
陳梁江陵之戰
梁保江陵，周失安蜀城，陳後置信州治焉.
藤原兼家
故日本國從一位太政大臣藤原兼家. 平安時人也. 右大臣藤原師輔第三子. 世稱東三條大臣. 在公卿之位二十年，大臣之位十二年，攝政之位五年，太政大臣二年. 兼家初與兄兼通不睦，屢見貶抑. 兼通既薨，從兄賴忠嗣之. 兼家失意甚，進歌於圓融帝以詠其志. 天元元年，拜右大臣. 蓋由賴忠之惠也. 時兼家欲以己女為中宮，不得. 女詮子生懷仁王. 兼家為王之外祖. 圓融帝禪，諭兼家曰:朕在位十六年，思讓位東宮. 此後欲以懷仁為東宮. 花山帝繼位，遂以懷仁為東宮. 寬和中，花山帝自剃髮，遂以懷仁為天皇，兼家以帝之外祖，因得勢. 是為寬和之變. 寬和二年六月二十四，攝政，嗣藤氏長者. 七月二十日，辭右大臣. 晉從一位. 時兼家之上尚有太政大臣賴忠，左大臣源雅信. 兼家由是不能極官. 賴忠薨，拜太政大臣. 永祚二年，拜關白. 旋剃髮，號如實. 薨，年六十二.
兼家子五人，道隆、道綱、道兼、道義、道長也. 道兼、道隆、道長先後為關白. 時人比之先世昭宣公基經之三平，呼曰三道. 一門極盡榮華.
流攝
流攝（中古拼音：liu），列於十六攝，《廣韻》二零六韻佔其九. 陰聲韻.
擬音
侯韻/ɯu/，尤韻/iɯu/，幽韻/yu/.
古今例字
幫組： 來母： 精組： 端組： 知組： 章組： 莊組： 喉牙：
動詞
動詞，詞類也，又名名動字、云謂字、業句. 言動作動態也. 有實動、系動、助動、情動. 或則外動而及物，或則內動而不及. 於不同語系中，別有昔時、方今、未來之變，或因轉注而換其尾聲者. 語態則有施受之別.
釣魚嶼
縮圖|付印於[[一九七一年之東海地圖，赤點即為釣魚嶼]] 釣魚嶼者，又名釣魚臺列嶼，荒島也. 居東海之中. 自古當琉閩航路也. 明朝稱釣魚嶼，清從之. 琉球呼之曰魚國島. 此島居中華、琉球之間，向使琉球者過是島，見古米山，乃入琉球界.
清季，日本據琉球，初置沖繩縣. 西元一八九五年一月，日本以此島劃歸沖繩縣石垣市. 後四月，清日調印，定馬關條約，割臺灣諸嶼予日本，釣魚嶼遂東屬.
後值二戰，日軍敗績，臺灣數島復西屬. 故兩岸四地咸以此島屬中華，隸臺灣省宜蘭縣大溪里，非日本領也. 日本則自云，併琉球時兼得此島，與臺灣不同時. 二零一零年代以降，中國、日本或有渡海涉嶼者，以示主權，島爭日劇. 無一方盡據之.
今華人稱之釣魚島，亦稱釣魚臺、釣魚臺島等. 至日本，則以魚釣島、尖閣列島謂之. 分類:宜蘭縣分類:沖繩縣
二條齊敬
故日本國從一位左大臣二條齊敬. 江戶時人也. 日本國攝政，關白. 以人臣位極攝政關白者，至齊敬而止. 左大臣二條齊信第二子. 系出藤原北家九條流. 母水戶德川氏. 元服，拜將軍德川家齊之一諱. 名曰齊敬. 天保二年，累遷權大納言. 安政六年七月，拜內大臣. 文久二年，晉右大臣. 時外夷方盛，長州、京中持尊攘者眾. 齊敬與近衛忠熙、朝彥王謀，與薩州島津氏、會津松平氏合，流尊攘公卿七人. 是歲十二月，以功晉左大臣. 旋拜關白，二十三日，宣下，嗣藤氏長者. 慶應三年，孝明帝崩，子睦仁嗣，是為明治帝. 帝欲王政復古，齊敬由是失勢. 是歲十二月九日，廢攝政、關白. 改元明治. 齊敬遂不預朝政. 明治十一年薨. 年六十三. 養子基弘嗣.
欲泣蠕蟲
欲泣蠕蟲，又曰魔窟，乃電算之毒，本於恒靑者也.
是蟲附於算機則鎖之. 倘不贖，則毋得解. 是蟲或巡於網，見新機，則孳而附之.
昔微軟嘗發新譜，以除恒靑所依之謬，然採者寡. 至魔窟現，未新其系統者猶衆.
縮圖|彼時諸國爲泣蟲所侵者
是蟲初見於公元二〇一七年. 電算受其害者，逾二十萬. 彼時有格致者氏與氏二人，見群蟲尋一未籍網域，乃籍之. 域既籍而群蟲乃止，不復孳.
後，彼等築站於所籍之域，以鎮魔窟. 所築之站今猶在. 若無此站，今已蟄於算機之泣蟲或將再起.
據
分類:惡意軟體
步兵第七團
抗日時
二十七年七月，晉中抗日遊擊隊入冀中軍區獨立第一支隊為第十團也. 八月，獨立一支隊第十團改做為獨一支隊之特務大隊也. 二十八年十月，獨一支隊之特務大隊改做冀中軍區十分區二十七團也.
三十二年十一月，兵入晉綏軍區同冀中軍區九分區十八團、十分區二十九團合為晉綏軍區之獨立二十七團也.
一九〇九年
清宣統元年.
建辰
建辰者，乃以十二月建名之，或曰三月，格里曆之第參月也.
步兵第七團
解放戰爭時
十一月，該團隨旅入新立之晉綏野戰軍之南縱隊仍做獨三旅七團，歲末南縱隊之番號罷之. 南縱隊者，又謂之許、孫縱隊也.
三十五年十一月，獨二十七團隨旅入新立之晉綏軍區三縱猶為獨立第三旅二十七團也. 三十六年八月，隨縱隊入西北野戰軍為三縱獨立第三旅七團，然獨立第三旅未赴西北，乃合兵戰華北也.
國立後
一九五二年九月，第七團同故三師山炮營合為一師炮兵團也. 一九五三年九月，師炮兵團改曰炮兵三零一團焉.
一九六九年八月，隸第一軍改曰陸軍第一師炮兵團也.
一九九八年十二月，編做陸軍第一集團軍第一兩棲步兵師炮兵團也.
論
該團，乃冀中子弟兵，為冀中首批整治之四團隊之一也. 兵事多，戰鬥力强，為軍、師之主力也.
分類:中華人民共和國軍事
鎮江市
鎮江市，居江蘇省東南，長江京杭運河匯焉，西距南京五十餘公里. 方三千八百四十三平方公里，口二百九十萬. 轄丹徒、京口、潤州三區、鎮江新區及丹陽、句容、揚中三縣級市.
沿革
一九五四年，宜侯夨簋出大港煙墩山，郭沫若、唐蘭考此器以為周康王封仲雍曾孫於宜，即今鎮江境內. 然學界未有定論，存以備考.
秦並天下，廢封建為郡縣，谷陽屬會稽郡. 秦始皇帝三十五年發赭衣囚徒三千鑿京峴山闢馳道，改谷陽為丹徒. 或傳始皇帝用方士言以京峴山有王者氣，遂斷以破之.
漢高祖六年，劉賈封於荊，丹徒屬焉. 後英布殺賈，丹徒改屬吳國. 景帝平七國之亂，改屬江都國. 及武帝行推恩令，復置會稽郡，仍屬之. 順帝永建四年分會稽置吳郡，丹徒屬吳郡. 建安十四年，孫權築城北固山前峰，號曰「京城」，治吳於斯，城下稱京口. 嘉禾三年，權改丹徒為武進.
晉太康二年置毗陵郡，治武進. 明年，復丹徒. 永嘉五年，改毗陵為晉陵. 大興元年移治京口. 或有領兗、徐而鎮京口者.
宋元嘉八年置南徐州，治京口，備有徐、兗、幽、冀、青、並、揚七州郡邑. 永嘉之亂，士民南渡，僑置郡縣司牧之. 惟地理參差，名號驟易，境土屢分，至割郡縣四五者，離合復改，實難精悉.
隋開皇九年，改丹徒為延陵，屬蔣州. 越六年，以延陵、永年、曲阿三縣置潤州，州縣同治京口. 大業初廢潤州復延陵縣，屬江都郡.
唐武德三年復置潤州，改延陵縣為丹徒縣. 天寶元年，改潤州為丹陽郡. 乾元元年復潤州，治京口，轄有江寧縣. 江寧故稱金陵，有稱潤州為金陵者. 永泰後，置浙江西道節度使，治潤州. 建中二年合浙江東西二道觀察使，治潤州，旋賜號鎮海軍節度使.
宋開寶八年改鎮海軍為鎮江軍，政和三年升潤州為鎮江府.
元改鎮江府為鎮江路，屬江浙行中書省.
清，仍為鎮江府，屬江南布政司. 太平天國曾改為鎮江郡.
民國初，廢府制，仍名丹徒縣，直屬江蘇省. 民國三年屬金陵道，十六年復仍直屬江蘇省. 二十一年江蘇省移治丹徒，改丹徒縣為鎮江縣. 抗日戰爭淪陷，日偽省會移蘇州. 勝利後復遷鎮江.
一九四九年市縣分治，以城廂、近郊為鎮江市，四鄉為丹徒縣. 縣市同治. 一九五三年，並蘇南、蘇北行政公署為江蘇省，治遷南京. 置鎮江地區行政公署，轄鎮江市及十縣. 一九八三年撤公署，行市管縣，為省轄市，轄丹徒、丹陽、揚中、句容四縣. 一九八四年十月，城區更名為京口區，郊區更名為潤州區. 其後，丹陽、揚中、句容先後撤縣建市. 二〇〇二年四月，撤丹徒縣，置丹徒區.
人文
葛洪、陶弘景、戴顒隱於斯，劉裕起於斯，李德裕、辛棄疾鎮於斯，法海修於斯，柳永逝於斯，齊梁帝王葬於斯，趙聲 、賽珍珠、呂叔湘、茅以升生於斯. 蕭統編《昭明文選》，沈括著《夢溪筆談》，米芾成一家山水，鄭燮書「難得糊塗」，劉鍔述《老殘遊記》. 一時不可盡數.
名勝
鎮江無崇山峻嶺，然山不在高，世所聞名者三，金山、焦山、北固山是也. 金山，居城之西北，原江中之島，清末島南沙長遂接南岸. 有寺曰江天禪寺，俗稱「金山寺」. 焦山，居城北江中，有寺曰定慧寺，大字之祖「瘞鶴銘」在焉. 北固山，城北江岸邊，有寺曰甘露寺，傳劉備招親於此. 城西寶華山，有寺曰隆昌寺，天下律宗第一，西南有茅山，第八洞天，第一福地也. 城中雲臺山麓西津渡街猶清末舊貌，徜徉於斯，不免悼古.
風土
俗諺：「鎮江有三怪，香醋擺不壞，肴肉不當菜，麵鍋裡煮鍋蓋. 」麵鍋裡煮鍋蓋，鍋蓋麵是也. 鎮江乃維揚菜代表地之一，蟹黃湯包、什錦素菜包、水晶肴肉、白汁鮰魚、清蒸鰣魚、蟹粉獅子頭、拆燴鯰子頭南北聞名，宴春酒樓傳承百年.
它典
分類:江蘇省區劃
方程
含天元之等式者，是謂方程，亦曰方程式.
中國
《九章算術》卷八乃「方程」也. 以算籌表天元也. 故方程組成數陣也. 劉徽《九章算術注》曰：方者，數陣也. 程者，含天元之等式也.
西洋
公元捌佰廿五年，中亞人花拉子米著《對消與還原》，論方程解法也. 十七世紀，法國笛卡爾以西洋字母表天元也.
張文和
文和，清翰林、大學士諡，張氏者有︰
步兵第八團
摩托化步兵第一六二師裝甲團，屬中國人民解放軍，駐河南安陽. 本為步兵第八團，其前身為呂梁軍區第九軍分區第五十五團也.
解放戰爭時
民國三十六年十二月入新立之晉綏軍區獨立第七旅仍為五十五團，三十七年二月隨旅入西北野戰軍第一縱隊為獨立第七旅第二十團，然其留晉中征戰，而未歸建也. 三十八年二月元日改曰中國人民解放軍第一軍三師八團，六月隨師赴西北歸建焉.
國立後
一九五二年七月，故三師八團改做一師戰車團也.
一九六八年八月轉隸坦克十一師，且改曰坦克自行火炮第二零六團也. 一九六九年九月，改曰坦克第四十一團，一九七六年二月調歸第五十四軍之建制，為第五十四軍之坦克團，一九八五年十月改為步兵第一六二師坦克團也. 一九九八年，改做步兵第一六二師裝甲團也.
引據
分類:中華人民共和國軍事
形容詞
形容詞，詞類之一，又名定字、區別字、德句，言性態品質者也.
宏都拉斯
宏都拉斯國，明稱酆度蠟，清稱鬨都拉斯，在中美. 西臨瓜地馬拉，東北瀕加勒比海，南臨太平洋. 出東南境，有國名尼加拉瓜，出西南，則薩爾瓦多境. 方十一萬餘平方公里. 民九百又三萬餘. 都德古西加巴.
微積分
微積分者，微分、積分也，極限論乃其根基. 夫微分者，所以求斜率也. 積分者，所以求面積也. 於高等數學，是為基礎，重要也甚.
史
微積分，萊布尼茲與牛頓集大成也.
自古以來，欲求圖形面積者多矣，唯非嚴而求之也. 阿基米德以窮盡之法，以內接正多邊形之周長得圓周率之近似值；祖沖之亦以此法，得球體積之妙算.
十七世紀，牛頓以微分之法、萊布尼茲以積分之道，發微積分之大，究微積分之深，微分、積分二問題合而為一，就數學及科學，貢獻甚鉅.
而後，柯西以伊普西龍-德爾塔極限定義，補無窮小量之缺，於魏爾施特拉斯之後，其基乃為扎實. 乃在歐拉、拉格朗日、拉普拉斯之下，入高等微積分.
極限
極限者，微積分根基之鎖鑰，近而不達也，可以「洛必達法則」、「泰勒公式」之衆求之.
函數於一點之極限值，乃變量之所趨，函數值之所至也. 使函數於一點之極限值與函數值無異，則曰連續.
莊子曰：「一尺之棰，日取其半，萬世不竭. 」 是之謂也.
微分
導數者，取應變數之差，以自變之差除之，之數愈近於零，則為極限者也. 乃稱此函數於某點「可導」，曰極限存在於此也. 於幾何，導數者，函數之切線斜率也.
積分
積分者，可以黎曼和之極限定之. 取一區間於一函數之定義域上，分割之，計數各分割區間長與函數值之積，概括而求以總和，曰黎曼和. 夫割之彌細，所失彌少，其極限者，謂黎曼積分也.
和而求積，積也；差而求積，積也；倍而求積，倍也. 幾何之中，積分者，其函數與坐標軸所夾之面積也.
微分積分，相剋相生也：積而微之，得之原者. 問曰何以？其可證也. 微積分基本定理也. 亦名之牛頓－萊布尼茲公式.
建巳
建巳者，乃以十二月建名之，或曰四月，格里曆之第肆月也.
安地卡及巴布達
安地卡及巴布達，島國也，在加勒比海中. 方二百八十公里，口八萬九千餘. 都聖約翰斯.
公孫康
公孫康，遼東襄平人也. 父公孫度.
建安九年，父卒，子公孫康立.
建安十二年，曹操征烏丸三郡，屠柳城. 袁煕、袁尚等奔遼東，康斬送煕、尚之首. 曹操上表封康襄平侯，拜左將軍.
及公孫康卒，子公孫晃、公孫淵等皆尚幼，其屬遂立公孫康弟恭為遼東太守.
曹丕迫獻帝禪，即遣使拜恭為車騎將軍、假節，封平郭侯，追赠大司馬.
考
公
哈雷
縮圖|右|哈雷 哈雷，名埃德蒙多，英國倫敦人也. 好天文、地理、數學、氣象及物理學. 號「南天第谷」、「雷黴兒」.
一六五六年十一月八日生. 一六七三年，學於牛津大學王后學院.
茨城縣
它典
分類:關東地方區劃‎
哈雷
一六七六年，至南大西洋之聖赫勒納島測南天恆星之位，作南天星表，載恆星凡三百四十一，又錄水星凌日，作鍾擺測試. 是年，首立天文台於南半球也.
敘利亞
敘利亞，在西亞，都大馬士革，國人多阿拉伯人，北臨土耳其，南接約旦及以色列，東靠黎巴嫩，西有伊拉克. 國有土十八萬五千一百八十方公里，民有一千八百五十餘萬人，下轄十三省及大馬士革市. 多奉回教. 西元二零一一年三月以來，此國內亂，兵戈不止，萬民流離，生靈塗炭.
哈雷
一六七八年，入皇家學會，並獲牛津大學之碩士.
一六八四年，至劍橋，訪牛頓，求行星動力學，牛頓乃興天體力學之研.
哈雷善理算大數之才. 一六八六年，其製氣象圖，首載海洋盛行風於其圖.
一六九三年，作布雷斯勞城之人死亡率表，初證死亡率與年齡之論.
一七〇一年，以航海羅盤之據，刊大西洋、太平洋之地磁圖. 一七〇四年，升牛津大學教授，講幾何之學.
一七〇五年，哈雷刻《彗星天文論》，且證三現之彗星皆同一，此即哈雷彗星也.
一七二〇年，拜格林尼治天文台長.
一七四二年一月十四日，卒. 葬聖瑪格麗特教堂.
分類:漢諾威氏列傳
鷹司政通
故日本國從一位太政大臣鷹司政通. 系出藤原北家近衛流. 關白鷹司輔平子也. 母蜂須賀氏. 寬政八年冬十一月八日，政通年八歲，聽內院童升殿. 十六日，元服. 敘正五位下. 同日還升聽禁色. 十二月二十二日，拜左近衛權少將. 九年正月四日，晉從四位上. 三月一日，轉左近衛權中將. 寬政九年冬十二月十日，晉從三位. 文政六年，拜關白，宣下. 嗣藤氏長者. 天保十三年，累遷太政大臣. 安政三年，授太閣號. 安政六年四月二十七日，剃髮. 明治元年十月十六日，薨. 子輔熙嗣. 子幸經，嗣九條家. 政通在關白位三十餘載. 廟堂之上，權勢莫比.
雷道勤
雷道勤，陳巴陵內史. 太建二年，隨司空章昭達征梁. 陳軍圍江陵，昭達遣道勤、程文季夜入其外城，戰周援李遷哲. 既而周江陵總管陸騰出助之，道勤中流矢戰死.
羊士諤
羊士諤字諫卿. 泰山人，居洛陽. 德宗貞元元年進士. 授義興縣尉，遷義興主簿. 九年，入浙東皇甫政幕府. 順宗立，爲宣歙巡官. 時永貞革新，士諤以非王叔文左遷，貶汀州寧化縣尉. 遷大理評事. 元和元年，入爲監察御史，遷侍御史內供奉. 三年，坐陷李吉甫，貶資州刺史. 改貶巴州. 歷資、洋、睦等州刺史，皆有善政. 十四年，入爲戶部郎中. 卒. 士諤工詩，其文素而無瑕. 獨具一格. 有集一卷，《全唐詩》存其詩一卷. 右具其詩一首. 聊作賞玩.
毒販
毒販者，販毒之人也. 於中國、伊朗者可誅之.
建午
建午者，乃以十二月建名之，或曰五月，格里曆之第伍月也.
一千零一夜
《一千零一夜》，亦曰《天方夜譚》，「天方」，麥加也. 波阿大集也. 當《格林童話》之首. 漢譯本，周桂笙以清末癸卯年，刊之於《新庵諧譯》.
其事，山魯亞爾與妻山魯佐德之言也.
旦
旦，或謂曉，曙，白，日出. 蓋日昇而晨曦普照之時也. 若言之確鑿，則以旦字形解，日出於地平即為旦. 時光明為大氣所阻而生散射焉，是為霞也. 中國古有夸父逐旭日，而希臘諸神有日神阿波羅御車司旦，日本國奉天照大神為主神，照，旦也.
旦之時
旦時隨季更，以陽曆計，北半球以六月中旬為最早，十二月末至正月最遲. 而察者之經緯亦能變其理焉，夫居赤道之民，旦之於其亦當少更. 其變化諸端，謂之日行跡，此可觀日而推知也.
以曙爲大氣所折故，人所目之旦，蓋稍早於其實，古遂有天再旦之說.
文化
古今詠旦者甚眾，三代治世，農氓擊壤而作歌云：日出而作，日入而息. 詩曰：羔裘如膏，日出有曜. 豈不爾思？中心是悼. 晉陸機云：扶桑昇朝暉，照此高臺端. 唐白樂天云：日出江花紅勝火. 皆嘉句也. 東瀛人好旭日，乃因之爲國旗. [[category:時]]
蘇祿
蘇祿者，東南亞古國也. 雍正四年，蘇祿國王毋漢未母拉律林遣使奉表，貢方物. 五年六月，貢使至京，貢珍珠、玳瑁、花布、金頭牙薩白幼洋布、蘇山竹布、燕窩、龍頭、花刀、夾花標槍、滿花番刀、藤席、猿十二種. 賜宴賚賞，頒敕諭一道，令使臣齎回. 定期五年一貢，貢道由福建. 十一年六月，國王奉表謝恩，並奏：「伊祖東王於明永樂間入朝，歸至德州病故. 帝命有司營葬，勒碑墓道，諡曰『恭定』，留妻妾傔從十人守墓. 畢三年喪，遣歸. 今事隔三百餘年，所有墳墓及其子孫存留周恤之處，懇請修理給復. 」禮臣議覆：「蘇祿國東王巴都噶叭哈答歿，長子都馬含歸國襲封. 次子安都祿，三子溫哈喇，留居守塋，其子孫以祖名分為安、溫二姓，應如所請. 飭查王墓所有神道享亭、牌坊，修理整飭，於安、溫二姓中各遴一人給頂戴奉祀. 著為例. 」帝允之. 乾隆五年八月，蘇祿國王麻喊味呵稟朥甯遣番丁護送遭風商人回內地. 八年，貢使馬明光奏請三年後復修朝貢，帝命仍遵雍正五年所定五年一貢之例. 十九年，蘇祿國王麻喊味安柔律噒遣使貢方物，並貢國土一包，請以戶口人丁編入中國圖籍. 帝諭：「蘇祿國傾心向化，其國之土地人民即在統御照臨之內，毋庸復行齎送圖冊. 」二十八年，國王遣使貢方物. 自後遂不復至.
分類:東南亞史
聖克里斯多福及尼維斯
聖克里斯多福及尼維斯，島國也，在加勒比海中. 方二百六十一公里，口五萬二千餘. 都巴士地.
建未
建未者，乃以十二月建名之，或曰六月，格里曆之第陸月也.
船母
船母（中古拼音：zsjyen），中古漢音聲母也，正齒音，隸章組，全濁. 崇船合流，成牀，因處三等，稱之牀三.
擬音
擬音有二，一擬/ʑ/，一擬/d͡ʑ/.
古今音變
當世漢語分平捲舌者，有三型：南京、濟南、昌徐. 三型船母皆捲. 不分平捲者，作全清齒音，派陽聲調. 吳語入邪.
吳音讀ざ行，漢音讀さ行.
轉心.
轉透，派陽聲調.
古今對照（一欄例字，二欄切韻，三欄官話，四欄粵語，五欄吳語，六欄日語（吳音），七欄日語（漢音），八欄韓語，九欄越南語）
報大仇韓利德殺叔
《報大仇韓利德殺叔》，莎士比亞悲劇也. 漢譯本刊於清末光緒廿九年《澥外奇譚》.
合《麥克白》、《李爾王》、《奧賽羅》，曰莎士比亞之「四大悲劇」.
分類:英國文學
藤枝市
藤枝市屬日本靜岡縣.
沿革
昭和廿九年，志太郡：藤枝町之一部、葉梨村、稻葉村、青島町、大洲村、高洲村合，而爲藤枝市. 卅年，倂志太郡瀨戶谷村. 卅二年，倂志太郡廣幡村之一部.
平成廿一年，倂志太郡岡部町. 而志太郡廢.
它典
分類:中部地方區劃
過氧乙酸
過氧乙酸者，式CH3CO3H，過氧酸也，乃無色液體，味似乙酸. 強氧化劑，有蝕性，溫逾百十攝氏者暴.
製
過氧乙酸者，乙醛自氧化製之.
或以乙酸或乙酸酐，併以雙氧水，催以硫酸所得.
用
可以消毒. 常併TAED、雙氧水於鹼者所得. 其漂白之效，可勝雙氧水也.
參
[[Category:酸]]
八小時工日
八小時工日，一作八小時工作制，謂人出工一日，勤勞以八句鐘為限. 工日者，勤動之程也，而資本制初，視貧工若芻狗，故夙興夜寐，工潮橫出. 於是有識之士倡八小時議，美國會許之，然富紳不從. 後歷馬克思、蘇聯之變，始沿為公制，不可稍逾約. 今五一節，所以表記此捷也.
華北
華北，天地所閉藏之域也. 地高，風寒凜冽. 先民陵居. 今口也眾.
農
糧豐. 亦盛產棉油. 然水之乏也日益. 農|農耕受之掣肘.
礦
華北富於煤鐵. 金、鉬、鋁土云者，亦有之. 惟水日益而乏. 故實業之發揚，斯掣之肘.
據
分類:中華地方志
也門
也門，又譯葉門，在西亞. 都薩那，泰半為阿拉伯人. 北接沙特阿拉伯，東臨阿曼，方五十二萬又七千八百公里. 口二千六百八十萬，多奉回教. 下轄省二十、直轄市有一.
建申
建申者，乃以十二月建名之，或曰七月，格里曆之第柒月也.
錦州市
錦州，遼西重鎮也，方萬零三百零一平方公里，口三百一十三萬. 北依松嶺山，南瀕渤海. 醫巫閭山貫其東北，大凌河、小凌河、女兒河為市內大川. 遼太祖時，以漢俘建錦州. 國共內戰時，兩軍嘗激戰於此.
沿革
春秋，燕地. 戰國，燕遼西郡地. 秦，分屬遼西、遼東二郡地，遼西郡治陽樂，今義縣劉龍臺也. 西漢，分屬遼西、遼東二郡地，遼西郡仍治陽樂. 遼東郡西部都尉治無慮，今北鎮市西也. 東漢，屬遼東屬國、遼西郡、遼東郡，遼東屬國治交黎，今義縣也. 曹魏改交黎為昌黎，置昌黎郡，餘者襲東漢舊制. 西晉襲曹魏舊制不改. 東晉，慕容廆居大棘城，以其地為平州治所，仍置昌黎郡. 粵及前燕、前秦、後燕、北燕、北魏、東魏、北齊，沿革多變. 隋，改昌黎郡曰燕郡. 唐同隋制，開元七年，屬平盧節度. 後樑時屬燕，後唐，地入契丹. 遼太祖時，以漢俘建錦州，號臨海軍，錦州之名自此始. 另遼時義縣有宜州崇義軍，北鎮市有顯州奉先軍. 錦州、宜州屬中京道，顯州屬東京道. 金改遼道製為路制，屬北京路. 元屬大寧路，升顯州為廣寧府. 明置廣寧衞，廣寧前、後、左、右、中屯衞，義州衞，寕遠衞，諸衞皆屬遼東都司，後屬遼東巡撫. 廣寜中屯衞在今市區. 清康熙元年並廣寧中、左、右、三屯衞為錦縣. 康熙三年設廣寧府，旋廢，康熙四年設錦州府. 民國，地屬奉天省遼瀋道. 民國十八年，屬遼寧省 九一八事變後，屬奉大省，滿洲國康德元年，置錦州省. 既逐日寇，共黨設錦州專員公署與錦州市政府，旋廢. 一九四八年十月，解放軍定錦州，地屬中共，屬熱河省熱東專員公署. 一九四九年一月置遼西省，治錦州；一九五四年八月遼東遼西二省複並為遼寧省，錦州市為省轄市，後兩置錦州專區，一九六八年廢專區，重置錦州市至今.
政區
屬區三，縣二，縣級市三. 區：淩河、古塔、太和. 縣：義、黑山. 縣級市：北鎮、淩海. 市治太和區.
古蹟
廣濟寺塔，在古塔區內，遼道宗清寧三年建，塔下有清毅軍昭忠祠及天后宮. 廣勝寺塔，在義縣縣城內，遼開泰時所建. 奉國寺，在義縣縣城內，遼開泰九年建，初稱咸熙寺，金改奉國寺，一九六一年，中華人民共和國國務院以其為國家重點文物保護單位. 萬佛堂石窟，在義縣萬佛堂村，始建於北魏，其魏碑石刻有盛名. 崇興寺雙塔，在北鎮市廣寧鎮內，遼時所建，一九八八年中華人民共和國國務院以其為全國重點文物保護單位. 顯陵，在北鎮市富屯鄉，遼世宗陵也. 八道壕烽火臺，在黑山縣八道壕鎮，明遼東邊牆之烽火臺也. 張作霖墓園，在淩海市石山鎮.
它典
分類:遼寧省區劃
伏城求逑蓋有罔乎
《伏城求逑蓋有罔乎》，日本輕小說，大森藤野作、安田典生繪.
分類:平成輕小說 分類:平成動畫 分類:令和動畫
木華
木華字玄虛，廣川人也. 晉惠帝時，嘗仕弘農楊駿為主簿. 未詳其生卒，事跡亦佚. 文選錄木玄虛《海賦》一篇. 文辭之麗，見稱於後世.
佛教變故
佛教變故者，蓋由南越吳廷琰崇奉他教，毀斥釋迦所起. 初，廷琰虔信羅馬公教，禁懸佛幟. 一九六三年夏五月八日，佛陀誕辰之日也，諸善男女九人抗命不從. 為兵士所害. 事聞於民間，民怒. 繼起者不絕. 六月十一日，釋廣德上人自焚於通衢. 觀者甚眾，民哭之. 軍警欲止之，為眾僧所沮. 警、民目之巋然，皆伏地叩首. 是夕，柴棍民目佛真於天，皆泣涕. 美利堅記者大衛·哈伯斯坦會在彼處，乃攝其影，公之於眾. 世論嘩然. 廷琰礙於此，勉為改革，然多無實效. 廷琰弟廷瑈命兵士索廣德之心於舍利寺，復殺善男女數人. 是歲冬十一月，武弁楊文明、陳文敦、尊室定等謀，殺廷琰、廷瑈. 事乃息.
建酉
建酉者，乃以十二月建名之，或曰八月，格里曆之第捌月也.
陶謙
陶謙，字恭祖，丹陽人.
少好學，為諸生，仕州郡，舉茂才，除盧令，遷幽州刺史，徵拜議郎，參車騎將軍張溫軍事，西討韓遂. 會徐州黃巾起，以謙為徐州刺史，擊黃巾平亂. 董卓之亂，州郡起兵，天子徙都長安，四方斷絕，謙遣使間行致貢獻，遷安東將軍、徐州牧，封溧陽侯. 是時，徐州百姓殷盛，穀米封贍，流民多歸之. 然謙背道任情，親小人遠忠直，刑政失和，良善多被害，由是漸亂. 下邳闕宣自稱天子，謙初與合從寇鈔，後遂殺宣，並其眾.
初平四年，曹操征謙，拔十餘城，至彭城大戰. 謙兵敗走，死者萬計，堵塞泗水為之不流，謙退守郯. 操以糧少引軍還.
興平元年，操復東征，略定琅邪、東海諸縣. 謙恐，欲走歸丹陽. 會張邈叛迎呂布，太祖還擊布. 是歲，謙病卒.
據
陶
廣東五虎之鐵拳無敵孫中山
《廣東五虎之鐵拳無敵孫中山》，香港諧劇也，李力持導演. 所述討袁戰時，孫文募集經費，蹈險落漢奸袁四爺手中. 同志皆死，獨小華免. 小華欲救先生，乃傳書五奇人以共濟其策. 然中道不幸為日人虜，勢益急. 五奇遂聯滅倭寇，懲袁四，活孫文. 卒得「廣東五虎」之封也. 分類:香港影戲
長江
江水出唐古拉山各拉丹東姜根迪如，長六千三百八十公里，中華之首，故稱長江. 居天下第三，亞於巴西亞馬遜河. 藏人曰牝犛之水（藏文：འབྲི་ཆུ་）. 注於東海，秒三萬一千九百立方米，亦天下第三，次於非洲剛果河. 其流亙古未改，蓋支流廣蔓，吞吐百川，半璧中華，賴江而生.
正源曰沱沱河，合當曲、楚瑪爾二水，曰通天河.
東至玉樹縣，曰麗水，順山勢，轉而向南. 水出金，故稱金沙江. 至玉龍縣，逢虎跳峽，曲折於兩山之間. 復折向東北，經宜賓，合岷水，稱川江.
轉而東南，入瀘州，合沱水. 又東經重慶市境，渝水自北流合.
東至奉節而入三峽. 誠古今之至險，山川之奇勝. 昔險絕遍生，急流難溯，今營三峽大壩，盡沒險灘，而絕壁猶存，民居仍稀.
出三峽，入宜昌，曰荊江，古楚|荊楚之地也，故名. 水流平直，然多險. 至湖廣，地低平，古雲夢澤也，江水曲折，沙泥易積，每逢多雨，必成澤國. 古者，江水東南入洞庭湖，納湘、資、沅、澧四水. 今四水先入湖，至巴陵城陵磯納於江，復東北向納漢. 遇大澇，則以松滋、太平、藕池、調弦四口納荊洪於湖中.
越九江，復折東北，納巢湖之水，東流至太平采石磯. 又東北抵南京市，自此往東，又稱揚子江，因故揚子津而名.
過金陵，至鎮江，又折東，至江陰鵝鼻嘴，陡然湍流，以為鎖匙. 既出，豁然開闊. 下崇明，分南北二水道，注東海. 唯今北道已淤，枯水期乃斷流. 此處即維揚吳地也，人口巨萬，依江而生. 蓋江水利於農之外，水流至此，深可容巨輪，故南京、上海等處皆為埔頭，可以贏利.
江畔自宜賓以下多巨邑，亦江水支流縱橫，自古利農商之故也.
聖文森及格瑞那丁
聖文森及格瑞那丁，島國也，在加勒比海中. 方三百八十九公里，口十萬又二千餘. 都金斯敦.
牧之原市
牧之原市屬日本靜岡縣.
它典
分類:中部地方區劃
建戌
建戌者，乃以十二月建名之，或曰九月，格里曆之第玖月也.
付國豪
付國豪者，中國記者也. 一九九一年誕天津，二〇一五年畢業於中國海洋大學文學與新聞傳播學院，嘗實習於《天津日報》. 二〇一八年任職《環球時報》. 次年，逢己亥香港民潮，國豪赴港探訪，於香港國際機場遇襲，曰：「吾撐港警，汝可來擊！」. 二〇二一年病逝.
分類:天津市列傳
公孫度
公孫度，遼東襄平人也. 少名豹，與玄菟太守公孫琙之子同年. 時父公孫延避居玄菟，與公孫琙友好，遂任公孫度為郡吏. 公孫琙因子早死，見公孫度則愛之，令度就學，並為其娶妻.
後舉有道，除尚書郎，稍遷冀州刺史，以謠言免職. 同郡徐榮為董卓中郎將，荐度為遼東太守，度為玄菟小吏出身，為遼東郡人所輕. 先時，屬國公孫昭守襄平令，召公孫度子康为伍長. 度到官，殺昭，郡中名豪大姓田韶等皆以法诛，夷滅百餘家，郡中震慄. 東伐高句驪，西擊烏丸，威行海外.
初平元年，度語及親吏柳毅、陽儀等曰：“汉祚將絕，當與諸卿圖王耳. ”
遂分遼東郡為遼西、中遼郡，置太守. 越海收東萊諸縣，置營州刺史. 自立為遼東侯、平州牧，追封父延為建義侯. 立漢二祖廟，承制设壇墠於襄平城南，郊祀天地，藉田，治兵，乘鸾路，九旒，旄头羽骑.
曹操上表度為武威將軍，封永寧鄉侯，度曰：“我王遼東，何永寧也！”，遂藏印绶武庫.
建安九年，度卒，子康嗣，以永寧鄉侯封弟恭.
考
公
建亥
建亥者，乃以十二月建名之，或曰十月，格里曆之第拾月也.
動物莊園
縮圖 《動物莊園》者，寓言也. 英人喬治奧威爾著. 成於一九四五年. 諷喻斯大林、社會主義. 他語譯本也多. 亦有改為話劇、動畫電影者. 動物農場、動物農莊，是之別謂也.
梗概
英格蘭某農莊，有豬麥哲將終，授群畜革命以抗人類之奴役. 後革命事竟，乃廢人治，改立「動物莊園」. 初以二豬為魁，其一曰拿破侖，一曰雪球. 並立七誡，曉眾畜以平等. 俟後，拿破侖專權，陰逐雪球，竊居高位. 蓄犬以固其位，愚畜以肥私利，終合污於人，眾畜革命之功盡棄而見奴於拿破侖. 或謂其隱蘇聯十月革命以降故事，諸角各有所指. 七誡之末誡本作：「眾畜率皆平等. 」後經私篡，曰：「眾畜率皆平等，然其間有平等甚於他畜者. 」是為點睛之語也.
分類:英國小說
公曆十月三十日
十月三十日者，公曆之三百三日也（閏年之三百四日），距歲暮餘六十二日.
威廉二世 (德國)
弗里德里希·威廉·維克托·艾伯特·馮·普魯士，稱威廉二世，嘗為德意志皇帝、普魯士國王，遜君也. 父腓特烈三世，母維多利亞長公主. 表姊為俄國亞歷山德拉皇后，叔父為英國愛德華七世.
一九一八年，德國革命. 十一月九日，宰相馬克西米利安親王廢其帝王銜. 二十八日，威廉知之，乃遜位. 一九四一年六月四日，崩於尼德蘭總督轄區烏德勒支省多倫宮.
聖露西亞
聖露西亞，島國也，在加勒比海中，近大西洋. 方六百一十六公里，口一十六萬四千餘. 都卡斯翠.
烏孜別克斯坦
烏孜別克斯坦者，或曰烏茲別克、月即別，中亞之國也，都塔什干，多烏孜別克族，信回教，言烏孜別克語.
大運河
大運河，隋始名. 時乃廣通渠、山陽瀆、通濟渠、永濟渠、江南河之合稱. 源洛陽，西走廣通渠達大興城，北沿永濟渠達涿州，南經通濟渠、山陽瀆、江南河達江都、餘杭.
隋文帝開皇四年，詔宇文愷率水工鑿渠，引渭水，自大興城東至潼關，三百餘里，名曰廣通渠. 漕運通利，關內賴之.
七年四月庚戌，於揚州開山陽瀆，以利興兵伐陳，又通運漕.
煬帝大業元年，以山陽瀆水道屈曲，又發淮南民十餘萬，拓改浚治，自山陽至揚子入江. 三月，發河南諸郡男女，前後百餘萬 ，開通濟渠，自西苑引穀、洛水達於河，又自板渚引河通於淮. 官吏督役嚴急，役丁死者什四五. 瀆、渠皆五月而通，二渠廣四十步，渠旁皆築御道，樹以柳. 自長安至江都，又置離宮四十餘所. 八月，帝御龍舟，幸江都.
四年，又發河北諸郡百餘萬眾，開永濟渠，引沁水南達於河，北通涿郡. 自是丁男不供，始以婦人從役. 七年二月乙亥，帝自江都御龍舟入通濟渠，遂幸於涿郡.
自是天下利於轉輸，商旅往返，船乘不絕.
建子
建子者，乃以十二月建名之，或曰十一月，格里曆之拾壹月也.
建丑
建丑者，乃以十二月建名之，或曰十二月，格里曆之第拾貮月也.
中原
中原者，華夏所世居也. 所指絕廣. 商周所指，西至函谷關，北至燕山，南至江漢，東至海. 後所指愈大，凡華夏族所有之地，皆中原也.
楊桂枝
宋楊皇后，少以姿容選入宮，忘其姓氏，或云會稽人. 慶元元年三月，封平樂郡夫人. 三年四月，進封婕妤. 有楊次山者，亦會稽人，后自謂其兄也，遂姓楊氏.
五年，進婉儀. 六年，進貴妃. 恭淑皇后崩，中宮未有所屬，貴妃與曹美人俱有寵. 韓侂冑見妃任權術，而曹美人性柔順，勸寧宗立曹. 而貴妃頗涉書史，知古今，性復機警，帝竟立之.
李安社
朝鮮穆祖仁文王諱安社，貫全州李氏也，溯自新羅司空李翰，至其先則不可考. 穆祖亦太祖之高祖也. 蓋關川謁平李氏之後人也. 李氏，屬「新羅六姓」
楊桂枝
后既誅侂冑，彌遠日益貴用事. 嘉定十四年，寧宗以國嗣未定，養宗室子貴和，立為皇子，賜名竑. 彌遠為丞相，既信任於后，遂專國政，竑漸不能平. 初，竑好琴，彌遠買美人善琴者納之，而私厚美人家，令伺皇子動靜. 竑嬖之，一日，竑指輿地圖示美人曰：「此瓊崖州也，他日必置史彌遠於此地. 」美人以告彌遠. 竑又書字於幾曰：「彌遠當決配八千里. 」竑左右皆彌遠腹心，走白彌遠. 彌遠大懼，陰蓄異志，欲立他宗室子昀為皇子，遂陰與昀通.
寶慶二年十一月戊寅，加尊號壽明. 紹定元年正月丙子，復加慈睿. 四年正月，后壽七十，理宗率百官朝慈明殿，加尊號壽明仁福慈睿皇太后. 十二月辛巳，后不豫，詔禱祠天地、宗廟、社稷、宮觀，赦天下. 五年十二月壬午，崩於慈明殿. 壽七十有一，諡恭聖仁烈.
分類:宋列傳
泰西
泰西，歐羅巴洲諸國也. 因時及地之異，亦可指北美洲及澳大利亞等國.
李安社
後任三陟知州，故繼而入仕元，拜南京五千戶所達魯花赤. 居於今中國吉林省延邊，穆祖遂為元之達魯花赤.
宋咸淳十年，暨高麗元宗十五年，薨.
朝鮮太祖追尊廟號曰穆祖，諡曰仁文聖穆大王，葬咸興之德陵.
磯部磯兵衛物語
磯部磯兵衛物語，浮世繪漫畫也. 仲間亮作. 集英社出版. 連載於《週刊少年躍起》.
概要
是作，浮世繪也. 主笑林，初載於《週刊少年躍起》平成二十五年第四十七號. 一週二回. 塾生磯部磯兵衛，江戶人也，性暗弱無能，志爲武士，然修業不勤，屢生異事. 分類:平成漫畫
石世
當石之世，歲在皇古，以石為器，而未用金屬. 前後凡三百四十萬年，迄殷商之時方止.
此間，先民初生於世，先是南方古猿、傍人，時骨石並用，以為器. 至智人見於世，仍沿用不廢，凡十萬年有奇. 嗣後，各地先民，漸曉冶煉之法，自石中得銅、錫等諸金屬，合而為青銅，利可斷石，乃以為器. 自是，石世終，入青銅之世.
心靈判官
概要
是作所演，不知何世. 謂日本國有SIBYL系統，一人之所思，皆見明察. 因得絕惡於未萌，懲奸於未知. 所仰賴者，犯罪係數也. 以色相別之，清者純良，濁者不逞. 厚生省下置公安局，其吏數人，執銃行事，以抑奸邪. 監視管宜野座伸元、常守朱. 執行官狡噛慎也、征陸智己、縢秀星、六合塚彌生. 本事要角也. 及後伸元左遷執行官，以霜月美佳補之. 會智己戰歿，秀星失蹤，東金朔夜、雛河翔繼而代之.
要角
分類:平成動畫
地中海
地中海，廣四千公里，袤千八公里，方二百五十一萬六千公里. 在歐亞非三洲之間，西以直布羅陀海峽通大西洋. 東北以土耳其海峽連黑海. 十九世紀，蘇彝士運河通，由是地中海海運可入紅海.
其陸間海也，風微浪緩，良港甚眾，為三洲要衝. 沿岸之國、海中諸島，自古繁華，埃及、希臘、羅馬等，相繼而起. 十四世紀，西端伊比利亞之民，浮海行險，及於舉世，其首多自地中海諸國至.
沿岸夏炎燥，冬暖濕. 盛產柑橘、無花果、葡萄、橄欖等.
尚圓王
琉球國中山王尚圓，葉壁山首見村人也. 後尚氏開國祖也. 童名思徳金，小字金丸. 神號金丸按司添末續之王仁子. 成祖永樂十三年誕. 父稷，事無考.
圓初務農，為鄰人所惡，遷居國頭，復不見容於鄰人，乃遷首里，為越來王子泰久門客. 泰久異之，舉圓為家來赤頭. 是年，正統六年也. 景泰三年，升黃冠，黃冠者，琉球爵號也. 景泰四年，中山王尚金福薨，子志魯與其叔布里爭位，亂及首里，志魯、布里皆死事，圓乃舉志魯弟泰久為王. 五年，以定策功，封內間領主，百姓服之. 天順三年，升御物城御鎖側官. 恩遇日隆，王每有事必與圓諏. 天順四年，泰久王薨，王世子德立，是為尚德王. 王性愎很，不重用士. 圓乃不堪，屢諫，王皆不從. 成化四年，圓致仕，歸隱內間. 王行愈乖，民心盡失. 成化五年，尚德王薨. 法司將立王世子為新主，泊人毛興文號於朝堂，言尚德王失德，當立御鎖側官圓為王. 眾臣齊應之，乃戕世子，擁圓踐祚.
王既踐祚，遣正議大夫程鵬朝明|大明. 至福州，福建按察司以鵬等私通貨賄，當付有司. 憲宗宥之，賞賚如故. 七年，復上貢，并報皇帝中山王薨，請冊新主. 憲宗命戶科都給事中丘弘、行人司行人韓文為冊封正副使行禮，弘至山東卒，改命兵科給事中官榮. 八年，復上貢. 福建有司上言，琉球有以貢至內地者，潛居不還，已成家業，當遣返. 禮部定議，其人若經戶部勘合，許入籍. 是年，冊封使至球陽，封圓為中山王. 秋，王遣使謝恩，還，經福州修船，有球人殺人劫財. 事聞於憲宗，乃令王二年一貢，著為制. 十年，復上貢. 憲宗諭王究治惡人，以表忠順. 成化十一年，復遣使入貢，會大明立皇太子，球使請依朝鮮、安南例賜勅齎回，禮部以球陽為海國，不當賜，憲宗以其忠順可嘉，特命降勅，並以錦幣. 成化十二年夏七月，王薨，壽六十二. 葬於見上森陵. 弘治十四年，遷葬玉陵. 世子眞年幼，群臣乃立王弟宣威為王，是為尚宣威王.
崔瑗
崔瑗字子玉，涿郡安平人. 博陵崔氏先祖也. 博陵崔氏六房，皆自瑗出. 唯弟盤之後，有博陵安平房焉. 父駰，長岑長. 瑗以漢章帝建二年生，早孤. 年十八，師賈逵. 復遊學諸家，受天官、歷數、京房易傳、六日七分. 友扶風馬融、南陽張衡. 中年始仕為郡吏. 為鄧遵所辟，遵既受誅，復免歸. 未幾，外戚閻顯辟之. 會安帝崩，顯等以太子廢立事就戮，瑗復失官. 自後顯貴征辟，皆不加應. 梁冀亦嘗辟之，不就. 為汲令七年，有令聞. 年六十六，以病卒. 子崔寔. 《文選》錄其《座右銘》一首. 顯於後世.
彼得一世
彼得一世，又稱彼得大帝，俄國莫斯科人也，生於一六七二年九月. 其父阿列克謝一世，母娜塔莉·基里爾洛夫娜·納雷什金娜.
年十歲，異兄奧費多爾三世歿. 同年波雅爾·杜馬立彼得為儲君，其異姊索菲亞·阿列克謝耶夫娜變政，年十七歲，彼得傾覆其政.
年二十三，彼得事克里米亞汗國. 年二十四，登基沙皇. 年二十五，欲抗鄂圖曼帝國，遣使赴西歐求助，史稱大出使. 習荷蘭造船，知文藝復興之盛況. 年二十六，嚴懲叛軍，立威信. 年二十七，定尼布楚條約.
任內建陸海軍，興食貨，重教育，設工廠，購武器. 年三十六，設轄省. 年三十九，設元老院，革幣制. 年四十，定都聖彼得堡. 同年敗鄂圖曼帝國，而未佔黑海. 年四十二，佔芬蘭. 年四十五，設九執行管理委員會. 年四十六，設參議院. 年四十七，遣使赴北京. 年四十九，廢牧首，神聖宗教會議代之，同年設執行管理委員會. 同年，北方戰爭敗瑞典，取波羅的海. 年五十至五十一，大敗波斯，取裏海、巴庫、拉什特.
彼得有八子七女，俄國人稱彼得為俄國之父.
分類:羅曼諾夫本紀
分類:基礎之文
沼津市
沼津市屬日本靜岡縣.
沿革
大正十七年，駿東郡：沼津町、楊原村合、而成市.
昭和十九年，倂駿東郡：片濱村、金岡村、大岡村、靜浦村. 卅年，倂駿東郡：愛鷹村、大平村、田方郡：內浦村、西浦村. 四十三年，倂駿東郡原町.
平成十七年，倂田方郡戶田村.
它典
分類:中部地方區劃
布庫里雍順
布庫里雍順，愛新覺羅氏，一作布庫哩雍順、布庫里英順，皆滿語之音譯也. 滿洲之始祖也.
某日碧空如洗，忽如飛雲三朵，落於布爾瑚里湖畔也. 雲中三女就地，皆貌美. 長曰恩固倫，次曰正固倫，次曰佛庫倫，三女以湖水清澈，又無他人，遂去衣解帶，入湖沐之. 忽有神鵲至，口銜朱果，神鵲落朱果於佛庫倫之衣裙，而自飛矣.
浴罷，三女疲，遂上岸著衣. 佛庫倫見衣裙有朱果，心遂愛之，又感腹中饑，遂欲食. 然方觸唇未進，而果自入其腹. 佛庫倫竟孕，後生一男. 男生而能言，體貌奇偉. 母曰：「汝姓愛新覺羅」. 名之曰布庫里雍順. 置子於舴艋，淩空自飛去.
男聽母言，緣松阿裡烏拉而下，至三姓之地，登陸. 折柳枝建屋而居. 時鄂謨輝三姓欲爭酋長，仇殺不休. 一人至江干汲水，見男，以其相貌奇特，甚驚，乃急歸，語諸人曰：「汝等毋爭，今上蒼降天人，汝等隨某觀之. 」眾人隨其往，乃問男所自. 男莊重而言：「我乃天女所生，此行惟平汝等之亂而已. 我名曰愛新覺羅·布庫里雍順. 」眾聽之，皆謂此天生之聖人. 共舉之歸，柬選好女，命與男成婚. 復舉男為一國之主. 其國曰滿洲，建州，乃南朝之誤也.
蠿蟊
蠿蟊者 ，或曰鼄蟊、䵹鼄，今謂，一蟲也，專以稻根為食. 其餘為步足. 腹多有六器，可吐絲網.
據
[[category:蟲]]
聯合國安全理事會常任理事國
聯合國安全理事會常任理事國者、聯合國具權衡議案，臧否事端權之國也. 有美、中、俄、英、法五國，略號五常.
周靜帝
周靜皇帝，姓宇文，諱闡，一名衍，周宣帝長子.
杜冷丁
哌替啶盐酸盐，又名杜冷丁者，止痛之藥也，色白，無臭，結晶狀. 如嗎啡、美沙酮之類. 易成癮. 故為處方藥. 禁私販，犯者以販毒論.
夫肯塔克特
夫肯塔克特者，略稱VK，俄羅斯社交網站也. 立於西曆二零零六年九月. 仿面書. 盛行於獨聯體諸國.
熱海市
熱海市屬日本靜岡縣.
沿革
昭和十二年，田方郡：熱海町、多賀村合、而爲熱海市. 卅二年，倂田方郡網代町.
它典
分類:中部地方區劃
格瑞那達
格瑞那達，美洲島國也，居加勒比海中. 方三百四十四平方公里. 民十萬九千餘. 都聖喬治.
旅蛙
《旅蛙》未有漢譯，悉皆東語. 明年一月廿日，掲蘋果應用商店中國區免費遊戲榜，《旅蛙》奪魁.
詳情
《旅蛙》類屬擱置，不必時刻措置. 亦不以育成爲要務. 亦無所謂鵠的. 所爲止於收集. 殊似《集貓》.
初遊其間，戲者須爲蛙命名. 此名，異日亦可改之. 乃後至庭下，刈三葉草，以充貨幣，赴肆市物，若便當、護身符、道具之屬，收盛行囊. 蛙則自視行囊之盈虛，盈則登途，虛乃家居. 至何時就道、此去焉徂、歸期云者，皆無定數. 蛙既遠遊，戲者亦可入屋中，備物於案上，蛙如不期而歸，則自就案取物，復登征途. 庭中偶有四葉草，亦得以之護身.
蛙亦中道攝影，乃後郵圖，皆旅路之山川風景也，如愛知縣名古屋城、兵庫縣有馬溫泉、群馬縣草津溫泉、屋久島繩文杉等. 或時歸家而有所持. 所持不外二種：一曰此地特產名物，一曰逸品，寶物之希見者也.
戲者可掣丸，以求道具之希見者. 每掣一丸，耗獎券五. 蝸、蟹、蝶、蜂、海龜輩，皆蛙之友也. 不時就門，遺以獎券. 遺客以諸方名物，客則別有所答. 就鋪買物，亦遺獎券.
《旅蛙》遊戲免費，然三葉草可買. 如是不必久俟庭下.
逸事
《旅蛙》類屬擱置，不必時刻措置，人戲謂之以「佛系」，隨緣故也.
引據
分類:平成電子遊戲
甲午香港民潮
甲午香港民潮，別稱雨傘運動，或曰雨傘革命，肇乎佔領中環之事. 始於二〇一四年九月. 起事者，泛民主派共香港學生. 彼儕曰：「吾所以起事者，爭普及選舉之真也」. 初，有三子號，曰「使愛與和平佔領中環」. 然九月初五，有司欲驅之以催淚彈，發八十有七. 抗言者試避之以傘，以故名曰「雨傘運動」，而以其始日同乎中環事. 十月廿四乃平之，歷七十有九日.
費邊
費邊，古羅馬將軍也. 昆圖斯·法比烏斯·馬克西穆斯·維爾魯科蘇斯其名. 費邊者，本，因中土之傳譯也；者，漢言有贅，其人脣上生贅，故名曰有贅. 號遲徒. 又號羔，以其性寬忍也. 其人爲執政者五、爲獨裁者再. 之再戰也，費邊執政，使迦太基不能克，以是揚名.
傳
費邊出自，貴人之族也，父亦嘗爲執政. 羅馬之肇，有大族五，法比阿氏其一焉，是其族於羅馬至顯. 其人生可建城四七四載，性寬仁、緩言辭. 少時嘗不良於學，與同儕相戲，持行甚謹，而柔順能下於人，時人不知其中者少之. 值其成人、舉於世事，見其德，彼人乃稍賢之，以其幼行不健，少欲爲因；素常遲魯，則慎固之象.
建城四八九載，費邊尚幼，而受祝舉爲卜. 明年羅馬與迦太基戰，十三年方罷，是也. 費邊之與軍否，無可考者，而戰事方弭，費邊乃進預國政. 建城五一七載許，若爲財政；五一九載許，爲市政，居貴人凳；五二一載，初爲執政.
費邊之初爲執政也，克之民，逐之，遂承凱旋之禮於元老院. 又三年，爲監察；五二六載，再執羅馬之政.
建城五三六載，迦太基侵羅馬. 明年，迦太基入於義大利，克羅馬執政於，殺之，屠其兵. 羅馬懼城之將破，遂盡甲其人以待. 事急，元老院議立獨裁，委諸費邊，以其年長有識也. 雖然，費邊之立其騎士令也不得自專. 羅馬古制，騎士令之立廢，恣獨裁之所願. 元老院乃擇爲騎士令，米努基烏斯者，與費邊相齟齬者也.
於是獨裁費邊遂致元老院請乘馬，許之，是古獨裁之未有者也；又使刀斧手廿四人以侍，制，刀斧手廿四人爲儀仗之最；又命執政之尚在者自散其刀斧手，歸於區區之國人，而會獨裁. 以是獨裁乃立其威，鎮撫國人，羅馬民心，一時遂平.
三島市
沿革
昭和十六年，田方郡：三島町、錦田村合、而爲三島市. 廿九年，倂田方郡中鄕村.
它典
分類:中部地方區劃
費邊
傳
初，《建城以來書》曰，漢尼拔越迦太基羅馬之疆界，以襲羅馬之盟邦. 羅馬聞之，遣使往迦太基元老院，問以何爲，時費邊亦使之一焉. 迦太基冗詞以對，要之不受羅馬之所罪，而使羅馬自承所失也. 使者遂折衣一角，曰「此於爾等，有戰有和，吾人所攜；何所願者，爾其是擇. 」迦太基以羅馬既出言，任其所欲. 羅馬將與戰，迦太基應曰願受，二邦之釁遂起.
初，記曰，羅馬之將戰於特拉西梅諾湖也，嘗有電震，後與戰迦太基，竟敗績. 費邊以爲衆神示其警，執政弗氏不意，致詒厥禍，遂方秉獨裁，即厚祭以娛衆神. 次季方穫，獨裁命遍貢所穫，特以牛、羖、豕、羊爲重，收而獻之. 又命奏樂慶節，且令其屬之國人遺重幣，皆遣及者各三百三十三. 或曰獨裁意不在禱福，乃欲使羅馬國人信衆神之將福，疑不能明也.
獨裁乃出敵漢尼拔之師. 時漢尼拔新勝羅馬，不攻其城，反流於義大利，四往伐之，丘墟所至. 獨裁知漢尼拔之善治軍，又以漢尼拔入於異邦，補給不繼，乃不與會戰，務隨其後，間襲擾之，意疲其師而後克. 漢尼拔每遣伍取食，羅馬輒出兵襲之，且羅馬火其土以待敵，敵不能獲資焉. 於是漢尼拔不能盡其力以隳所至，而羅馬能全其師. 後世謂之費邊兵法.
獨裁以漢尼拔不可力克也，與之周旋日久，而田邑爲漢尼拔焚者不可勝數，國人遲之，以爲無勇，遂譏之曰「遲徒」. 冬，獨裁縱漢尼拔出，國人讓之，元老院遂黜遲徒費邊之權.
初，漢尼拔之暴於義大利也，入於，大略其土. 坎帕尼亞者，羅馬膏腴之地也. 遲徒以未可戰，固隨其後，不與爭.
梁太祖
梁太祖可為：
山陽瀆
山陽瀆，自末口南至江都，三百餘里. 隋開大運河，取為江淮水道.
周哀九年，吳將伐齊，北霸中國，城邗溝，通江淮. 自廣陵城東南築邗城，城下掘深溝，東北通射陽湖，西北至末口入淮. 歷秦漢至南北朝，道出江淮，必繇此瀆.
隋文帝開皇七年四月庚戌，令於揚州因邗溝開山陽瀆通漕運，以利興兵伐陳. 八年，數道伐陳，燕營舟師，乃不出淮，而出東海. 山陽瀆雖稍增廣，猶不勝戰艦. 煬帝大業元年，以山陽瀆水道屈曲，又發淮南民十餘萬，拓改浚治，自山陽至揚子入江. 良長安至江都，置離宮四十餘所. 隋官吏督役嚴急，役丁死者什四五.
瀆五月 而通，廣四十步，渠旁皆築御道，樹以柳. 唐宋以來，運道皆繇此.
明永樂初，創開新河，繇郡西徑達於淮. 邗溝今猶在，漕運二千載，清末為鐵路所代，無復前規矣.
軍人再生記
《軍人再生記》，日本輕小說，明鏡酒酒井作、硯繪.
分類:平成輕小說
日母
日母（中古拼音：njit），中古漢音聲母也，半齒音，隸章組，次濁.
擬音
擬音有二，一擬/ȵ/，一擬/ȵʑ/.
古今音變
官話猶獨立，然止攝開口字轉兒韻，餘者為捲舌近音. 吳語止攝開口字亦轉兒韻，餘者轉邪. 粵語轉零聲母. 客語併於疑母細音. 閩南語白讀轉零聲母，文讀轉來.
轉零聲母.
仍日，平派陰聲，仄派陽聲.
古今對照（一欄例字，二欄切韻，三欄官話，四欄粵語，五欄吳語，六欄日語吳音，七欄日語漢音，八欄韓語，九欄越南語）